РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број 02-3725/14

8. јун 2015. године

Б е о г р а д

ПРЕДСЕДНИКУ

НАРОДНЕ СКУПШТИНЕ РЕПУБЛИКЕ СРБИЈЕ

 Одбор за образовање, науку, технолошки развој и информатичко друштво Народне скупштине Републике Србије, на седници одржаној 8. јуна 2015. разматрао је листе кандидата у вези са избором прве половине чланова Националног просветног савета, којима je мандат истекао 18. марта 2015. године и у складу са чланом 156. Пословника Народне скупштине о томе подноси

И З В Е Ш Т А Ј

 **1.**  Законом о основама система образовања и васпитања (Сл. гласник РС бр. 72/09, 52/11 и 55/13) утврђено је: да се Национални просветни савет (у даљем тексту: Савет) образује ради праћења, омогућавања развоја и унапређивања квалитета образовања и васпитања (члан 12.); да Савет има 43 члана, укључујући и председника које бира Народна скупштина на време од шест године (члан 13.); да је у истом члану прописано ко су овлашћени предлагачи кандидата за чланове Савета; колико се чланова бира из сваке од прописане структуре; да су овлашћени предлагачи дужни да доставе листу кандидата за чланове Савета четири месеца пре истека мандата чланова којима мандат истиче; да листа садржи већи број кандидата од броја чланова који се бирају; да се најмање половина чланова Савета бира из реда стручњака из области образовања и васпитања и ко не може бити изабран за члана (сукоб интереса).

Првој половини чланова Савета, који су бирани 18. марта 2009. године на време од шест година, мандат је истекао 18. марта 2015. године.

Одбор је претходно, 16. октобра 2014. године, упутио позив овлашћеним предлагачима да доставе листе кандидата до 18. новембра 2014. године с обзиром да је у члану 13. Закона утврђена обавеза овлашћених предлагача да доставе листе кандидата за чланове Савета четири месеца пре истека мандата чланова којима мандат истиче.

 **2.**  На седници Одбора, 15. јануара 2015. године, приликом разматрања достављених листа, уочен је проблем у вези са применом члана 13. став 3. тачка 5) Закона о основама система образовања и васпитања којим је утврђено да се из реда удружења, односно друштава бира за Национални просветни савет: „по један члан из реда наставника, васпитача и стручних сарадника,...“. Наиме, предлагачи кандидата из ових структура, предложили су већи број наставника – наставног особља високошколских установа, а не наставника – запослених у установама предшколског, основног и средњег образовања, што је према преовлађујућем мишљењу била интенција законодавца. Због тога је закључено, да чланови Одбора поднесу Одбору за уставна питања и законодавство предлог за доношење аутентичног тумачења одредаба члана 13. став 3. тачка 5) Закона како би се разрешила дилема, да ли се звање „наставник“ односи само на запослене у установама основног и средњег образовања и васпитања, или и на наставнике високошколских установа.

 Предлог, који је потписало 15 чланова Одбора, поднет је 15. јануара 2015. године. Народна скупштина донела је 15. априла 2015. године аутентично тумачење поменутих одредаба Закона и то тако да се за Национални просветни савет бирају представници удружења, односно друштава из реда наставника, васпитача и стручних сарадника који су запослени у установама предшколског, основног и средњег образовања.

 Из Одбора је истог дана, 15. априла 2015. године, затражено да та удружења и друштва (укупно осам) поднесу нове листе кандидата на којој ће се налазити наставници, васпитачи и стручни сарадници из предшколског, основног и средњег образовања и васпитања.

 **3.** На седници Одбора, 26. маја 2015. године, разматрана је Информација о току поступка за избор чланова Савета. Том приликом је констатовано да је Српско хемијско друштво, као и Друштво психолога Србије само допунило своје листе кандидататима који су наставници у основној, односно средњој школи, остајући и даље при предлогу да се на њиховим листама налазе универзитетски професори, предложени пре доношења аутентичног тумачења.

 Имајући у виду аутентично тумачење одредби члана 13. став 3. тачка 5) Закона и дописе, које је тим поводом Одбор упутио удружењима, односно друштвима, Одбор је на тој седници закључио да се на листама Српског хемијског друштва и Друштва психолога Србије нађу само новопредложени кандидати чија је кандидатура накнадно поднета, јер испуњавају законске услове и то: Мирјана Марковић и Милка Костић, на предлог Српског хемијског друштва, а Весна Јањевић Поповић и Биљана Милојевић-Апостоловић, на предлог Друштва психолога Србије.

 На седници Одбора, такође је констатовано да се на листама Српске акдемије наука и уметности и Матице српске налази по један кандидат, колико се и бира.

 Одбор је тим поводом закључио, да се овим установама упути писмо и затражи да предложе више кандидата од броја који се бира из њихових редова, сагласно члану 13. став 6. поменутог закона.

 Одбор је информисан и да друштва историчара (има их два), и поред више ургенција, нису доставила нов предлог кандидата, нити су повукла листе на којима се налазе професори високошколских установа.

 Одбор је упознат и о следећем:

- да је кандидатуру за чланове Савета поднело Српског филозофско друштво, јер Народна скупштина, приликом избора друге половине чланова Савета, 25. маја 2011. године, није изабрала ниједног од предложених кандидата из овог друштва. Новоизабраном члану Савета из Српског филозофског друштва, мандатни период од шест година рачуна ће се од времена када је требало да буде изабран њихов члан, дакле од 25. маја 2011. године и трајa ће до 25. маја 2017. године;

 - да репрезентативни сидикати за делатност образовања нису доставили заједничку листу, како је Законом прописано, већ да је сваки од ова четири синдиката доставио свој предлог кандидата (кандидат Гранског синдиката просветних радника „Независност“ је и члан Савета за стручно образовање и образовање одраслих, а Синдикат образовања Србије такође има члана у овом савету);

 - да је из реда удружења послодаваца, које представља Унија послодаваца Србије, предложено два кандидата од којих је један (Иван Ковачевић) и члан Савета за стручно образовање и образовање одраслих.

 Одбор је констатовао и да заједнице средњих стручних школа (у Министарству просвете, науке и технолошког развоја регистровано је 12 заједница), из чијих редова се бирају два члана, нису успеле да да се договоре око заједничке листе, како је Законом прописано. На основу приспелих предлога, утврђено је да:

- Удружење геодетских и грађевинских школа поново кандидује досадашњег члана Савета за нови мандат;

- Удружење медицинских школа предлаже два кандидата, а има представника у Савету, чији мандат истиче 18. марта 2015. године, и у Савету за стручно образовање и образовање одраслих;

- Заједница електротехничких школа предлаже кандидата за Савет, а заступљена је и у Савету за стручно образовање и образовање одраслих;

- Заједница економских, правно-биротехничких, трговинских и туристичко-угоститељских школа Србије, такође предлаже кандидата за Савет, а има члана у Савету за стручно образовање и образовање одраслих.

 Након разматрања Информације, **Одбор је закључио да предложи Народној скупштини:**

* да приликом избора чланова Савета има у виду заступљеност полова, припадника националних мањина и регионалну припадност чланова;
* да приликом избора чланова Савета из реда заједница средњих стручних школа, репрезентативних сидиката за делатност образовања, као и Уније послодаваца Србије, узме у обзир заступљеност њихових представника у Савету и Савету за стручно образовање и образовање одраслих.

  **4.** Одбор је на седници, одржаној 8. јуна 2015. године, разматрајући коначну листу кандидата за Национални просветни савет констатовао:

 - да је у међувремену једно од друштава историчара-Друштво историчара Србије „Стојан Новаковић“ повукло листу на којој су се налазили професори високошколских установа и доставило нову листу на којој се налази пет кандидата-наставника у основном и средњем образовању;

* да је Матица српска, поступајући по допису Одбора, предложила још једног кандидата, тако да њихова листа садржи већи број кандидата од броја који се бира;
* да је Српска академија наука и уметности, одговарајући на писмо Одбора, дала негативан одговор у вези са предлагањем више кандидата за члана Савета.

  **Одбор је након тога закључио, да на основу примљених листа овлашћених предлагача, сачини Збирну листу кандидата за чланове Савета, разврстану по редоследу подносилаца који је дат у Закону и заједно са биографијама кандидата достави је Народној скупштини, јер су се стекли законски услови за спровођење поступка избора прве половине чланова Националног просветног савета на период од шест година.**

 **Одбор предлаже да се Збирна листа кандидата размотри ПО ХИТНОМ ПОСТУПКУ у складу са чланом 167. Пословника.**

 **Хитан поступак се предлаже, с обзиром на то да је мандат члановима Савета истекао 18. марта 2015. године.**

 Уз Збирну листу доставља сеи списак чланова Савета којима је мандат истекао 18. марта 2015. године,

 Оригинална документација предложених кандидата налази се у служби Одбора и доступна је на увид свим народним посланицима.

 За известиоца Одбора на седници Народне скупштине одређена је мр Александра Јерков, председница Одбора.

 ПРЕДСЕДНИЦА

 мр Александра Јерков

**ЗБИРНА ЛИСТА**

 **КАНДИДАТА ЗА ЧЛАНОВЕ**

 **НАЦИОНАЛНОГ ПРОСВЕТНОГ САВЕТА**

 **1. Бира се један члан из реда академика-редовних професора универзитета**

 Кандидат:

 1. академик Миљенко Перић

 на предлог Српска академије наука и уметности

**2**. **Бира се један члан** **из** **Матице српске из реда редовних** **професора универзитета.**

Кандидати су:

 1. проф. др Ненад Остојић и

 2. проф. др Славко Гордић,

 на предлог Матице српске.

**3.** **Бирају се три члана из реда наставника Универзитета у Београду**

Кандидати су:

 1. проф. др Ана Пешикан,

 2. академик Богдан Шолаја,

 3. проф. др Александeр Бауцал,

 4. проф. др Ивица Радовановић и

 5. проф. др Александар Липковски,

 на предлог Универзитета у Београду.

**4. Бира се један члан из реда наставника Универзитета у Нишу,**

Кандидати су:

 1. проф. др Драган Денић и

 2. проф. др Добрица Живковић,

 на предлог Универзитета у Нишу.

**5. Бира се један члан из реда наставника Универзитета у Крагујевцу**

 Кандидати су:

1. проф. др Миломир Гашић,

 2. проф. др Бранислав Поповић и

 3. проф. др Марија Станић,

 на предлог Универзитета у Крагујевцу.

**6. Бира се један члан из Заједнице васпитача предшколских установа**

 Кандидати су:

 1. Марина Аризановић,

 2. Љиљана Тодоровић,

 3. Радмила Петровић и

 4. Љиљана Драгутиновић,

 на предлог Савеза удружења васпитача Србије.

**7. Бира се један члан из Савеза учитеља Србије**

 Кандидати су:

 1. Зденка Миливојевић и

 2. Катарина Радосављевић,

 на предлог Савеза учитеља Србије.

**8. Бира се један члан из друштава историчара Србије**

Кандидати су:

 1. Наташа Ђука,

 2. Саша Анђелковић,

 3. Добривоје Мишић,

 4. Дамир Живковић и

 5. Бојана Стевановић,

 на предлог Друштва историчара Србије „Стојан Новаковић“

**9. Бира се један члан из Српског географског друштва**

 Кандидати су:

 1. мр Наташа Бировљев,

 2. Дубравка Петровић и

 3. мр Ивица Шантић,

 на предлог Српског географског друштва.

**10. Бира се један члан из Друштва физичара Србије**

 Кандидати су:

 1. Владан Младеновић и

 2. Татјана Марковић Топаловић,

 на предлог Друштва физичара Србије.

**11. Бира се један члан из Српског хемијског друштва**

 Кандидати су:

 1. Мирјана Марковић и

 2. Милка Костић,

 на предлог Српског хемијског друштва.

**12. Бира се један члан из Српског филозофског друштва**

 **на период до 25. маја 2017. године**

 Кандидати су:

 1. Јадранка Пешти и

 2. Верољуб Илић,

 на предлог Српског филозофског друштва.

**13. Бира се један члан из Друштва ликовних педагога Србије**

 Кандидати су:

 1. Лукић Лола и

 2. Љиљана Теодоровић-Милинковић,

 на предлог Удружења ликовних педагога Србије.

**14. Бира се један члан из Савеза педагога за физичку културу**

Кандидати су:

 1. Иван Ћирић, и

 2. Славољуб Ђорђевић,

 на предлог Друштва педагога физичке културе и

 3. Милан Пашић,

 на предлог Српског савеза професора физичког васпитања и спорта

**15. Бира се један члан из Друштва психолога Србије**

Кандидати су:

 1. Весна Јањевић Поповић и

 2. Биљана Милојевић-Апостоловић,

 на предлог Друштва психолога Србије.

**16.** **Бирају се два члана из реда представника заједница средњих стручних школа**

 Кандидати су:

 1. Станко Киш и

 2. Ненад Мишић, на предлог Пословног удружења текстилних и кожарских школа Србије;

 3. Зоран Николић. на предлог Заједнице средњих стручних школа подручја рада шумарство и обрада дрвета,

 4. Синиша Којић, на предлог Заједнице машинских школа,

 5. Биљана Кордић, на предлог Заједнице саобраћајних школа Србије,

 6. Милибор Саковић, на предлог Заједница економских, правно-биротехничких, трговинских и туристичко-угоститељских школа Србије,

 7. Станко Матић, на предлог Удружења геодетских и грађевинских школа и Удружења средњих стручних школа у подручју рада хемија, неметали и графичарство и подручју рада геологија, рударство и металургија за групу металургија

 8. Вељко Стојановић и,

 9. др Биљана Благојевић-Седлар, на предлог Удружења медицинских школа Републике Србије,

 10. Небојша Соколовић, на предлог Заједнице елктротехничких школа Србије,

 11. Мирољуб Петровић, на предлог Удружења средњих стручних школа у подручју рада хемија, неметали и графичарство и подручју рада геологија, рударство и металургија за групу металургија.

**17.** **Бира се један члан из реда репрезентативних синдиката за делатност образовања**

Кандидати су:

 1.Драган Матијевић,

 на предлог Уније синдиката просветних радника Србије,

 2. Хаџи Здравко Ковач,

 на предлог Синдиката радника у просвети Србије,

 3. проф. др Томислав Живановић,

 на предлог Гранског синдиката просветних радника Србије „*Независност“*

 4.Александар Ничић,

 на предлог Синдиката образовања Србије.

**18. Бира се један члан из реда удружења послодаваца**

 Кандидати су:

 1. Иван Ковачевић и

 2. проф. др Славенко Гргуревић,

 на предлог Уније послодаваца Србије.

**Б И О Г Р А Ф И Ј Е К А Н Д И Д А Т А**

**1.**

**СРПСКA АКАДЕМИЈA НАУКА И УМЕТНОСТИ**

**академик Миљенко Перић**

 Рођен jeу Загребу 16.01.1949. године. Студије физичке хемије завршио на Универзитету у Београду (1966 – 1970). Последипломске студије завршио је наИнститут за физичку хемију Универзитета у Београду (1970 – 1973). Докторске студије: “Lehrstuhl für Theoretische Chemie der Rheinischen Friedrich-Wilhelms-Universität Bonn”, СР Немачка (oктобар 1974 – август 1976). Дисертација: „*Untersuchung der Schwingungsstruktur von Elektronenspektren mit Hilfe der ab initio Methode*“. Професионална каријера:

Асистент у Институту за физичку хемију Универзитета у Београду (1971 – 1979), Начни сарадник у Институту за физичку хемију (1979 – 1981), Доцент у Институту за физичку хемију Универзитета у Београду (1981 – 1987), Ванредни професор у Институту за физичку хемију (1988 – 1994), Редовни професор на Факултету за физичку хемију Универзитета у Београду (1994 –2014).

 Као гостујући професор предавао је у: “Institut für Physikalische und Theoretische Chemie” Универзитета у Бону, СР Немачка (1990 – 1991), “Institut für Physikalische und Theoretische Chemie” Универзитета у Бону, СР Немачка (1998 – 1999), “Institut für Organische Chemie der Julius-Maximilians-Universität” у Вирцбурбу, СР Немачка (2004), “Institut für Theoretische Chemie und Computerchemie der Heinrich-Heine-Universität“ у Диселдорфу, СР Немачка (2006), “Laboratoire de Chimie Théorie de l’Unuiversité Paris Est (Marne-la-Vallée)” у Паризу, Француска (2007), Универзитету у Хајделбергу, СР Немачка (2009). Дописни члан САНУ од(2003 – 2006), док је за редовног члана САНУ изабран (2009) године. Представник је САНУ у ALLEA (Удружење Европских академија наука). Члан Одбора за образовање САНУ.

**2.**

**МАТИЦА СРПСКА**

**проф. др Ненад Остојић**

Рођен je 26. марта 1943. године у Дервенти (БиХ). Редовне студије музичке теорије (1964–1968) завршио је на Музичкој академији у Београду у класи композитора Милутина Раденковића одбраном дипломског рада Симфонија у д-молу С. Франка, оцењеног највишом оценом. Специјалистичке студије на Теоретско-композиторском факултету Државног конзерваторијума „П. И. Чајковски” у Москви завршио је 1975. године, а магистарске студије аналитичке хармоније (1976–1979) на Факултету музичке уметности у Београду у класи Милутина Раденковића. За успешно одбрањени магистарски рад Хармонски језик у опери „Коштана” П. Коњовића и његову улогу у профилирању ликова и ситуација драмске радње добио је Октобарску награду Града Београда 1979. Усавршавао се у Институту „Карл Орф” у Салцбургу, Гете институту и Академији уметности у Берлину. Говори руски, служи се немачким, енглеским и италијанским језиком.

 По завршетку редовних студија радио је у Међурепубличкој заједници за културне делатности са седиштем у Пљевљима, као програмски помоћник секретара Заједнице, професор и директор Музичке школе (1969–1976). У звање асистента Универзитета у Новом Саду изабран је крајем 1976. године. У Нови Сад је прешао почетком 1977. године и на Академији уметности радио пуне 33 године (1977–2010). У том периоду прошао је сва наставничка звања (1980 – доцент, 1986 – ванредни професор, 1996 – редовни професор). Уз редовне наставне обавезе на предмету Тонски слог, обављао је више од четврт века и руководеће послове: шеф Одсека музичке уметности (1980–1984), продекан за финансије Академије уметности (1984–1986), декан Академије уметности (девет двогодишњих мандата 1986–2004), председник Савета Академије уметности (2007–2010). У истом периоду активно је учествовао и у раду органа управљања и стручних органа Универзитета у Новом Саду (заменик председника Скупштине Универзитета, члан Већа за развој и међународну сарадњу, дугогодишњи члан Наставно-научног већа и Сената). Био је члан Просветног савета Војводине и председник Савета Српског народног позоришта. Дугододишњи је члан Одбора Одељења за сценске уметности и музику Матице Српске (од оснивања Одељења), члан Уредништва и научни секретар Српске енциклопедије. За потпредседника Матице српске изабран је 28. априла 2012. године. Аутор је композиција различитог жанра писаних за соло инструменте (Цвеће цафнало и Рондо варијације, за флауту соло; Квартоманија и Интродукција и балкански квазио танго, за кларинет соло; Три минијатуре /Пан, Нимфа, Тритон/, за обоу соло; Три хроматске етиде /Несташни тритонуси, Плес залеђених кварти, Највише два минута за бис/ за клавир соло; Посветни диптих /Пролог, Дијалози/, за виолончело соло) и камерне ансамбле (Игра и песма, за кларинет и клавир; Разигране секунде, за трио флаута; Пет комада, за дувачки квинтет), те хорске (Dies irae, за мешовити хор и виолончело; Три минијатуре /Пасторала, Старински плес, Звездани пејсаж/, за мешовити хор и обоу; Оче наш, Свјати Боже, Пјесењ третјаја, Достојно јест, Богородице дјево, Ave Maria, O Magnum Mysterium, Три хора на стихове Милана Трипковића /Водокршће, Зорило, Сеобе душе/, за мешовити хор a cappella), концертантне (Musica Concertante, за кларинет и гудачки оркестар) и оркестарске музике (Посветни дијалог BACH/DSCH, за гудачки оркестар). Члан је редакције међународног часописа Нови Звук/New Sound од његовог покретања (1993), Добитник је Повеље са златном плакетом – највишег признања Универзитета у Новом Саду за изузетан допринос и остварене резултате у раду и развоју Универзитета у Новом Саду (1991) и Искре културе, највишег признања за развој и афирмацију стваралаштва Културно-просветне заједнице Војводине (2004).

**проф. др Славко Гордић**

 Рођен је 1941. године у Дабрици (Столац, Херцеговина), књижевник и књижевни критичар, професор емеритус Универзитета у Новом Саду, био је главни и одговорни уредник Летописа Матице српске (1992-2004), потпредседник Матице српске (2008-2012).

 Објавио је четири књиге уметничке прозе „Врховни силник“, 1975“, “ Друго лице“, 1998, „Опит“, 2004, „Руб“, 2010, и дванаест књига студија, огледа и критика – „У видику стиха“, 1978, „Слагање времена“, 1983, „Примарно и нијанса“, 1985, „Образац и чин – огледи о роману“, 1995, „Поезија и окружје“, 1998, „Певач“ Бошка Петровића, 1998, „Огледи о Вељку Петровићу“, 2000, „Главни посао“, 2002, „Профили и ситуације“, 2004, „Савременост и наслеђе“, 2006, „Размена дарова“, 2006, и „Критичке разгледнице“, 2008. Приредио је неколико књига (Јована Јовановића Змаја, Вељка Петровића, иве Андрића, Миодрага Павловића), а у књижевној и књижевно-научној периодици објавио је око 250 чланака, огледа и студија. Поједини огледи су му превођени на немачки, пољски, мађарски, словачки и словеначки.

 За књигу „Примарно и нијанса“ добио је награду СИЗ-а културе Војводине и Награду Друштва књижевника Војводине за најбољу књигу године, за „Профиле и ситуације“ награде „Лаза Костић“ и „Ђорђе Јовановић“, а за Размену дарова награду „Сретен Марић“. Добитник је Новембарске повеље Новог Сада и Награде за животно дело Друштва књижевника Војводине.

**3.**

**УНИВЕРЗИТЕТ У БЕОГРАДУ**

**проф. др Ана Пешикан**

Ана Пешикан је ванредни професор на Одељењу за психологију Филозофског факултета у Београду, а од 2012. године управница Одељења. Поље експертизе су јој педагошка и развојна психологија. Фокус њеног рада су теоријска и емпиријска истраживања процеса учења/наставе (теоријски концепт, методолошка питања, улоге наставника, и др), уџбеника, психолошких проблема учења/наставе историје, анализе образовног система и процеса образовања. Један је од коаутора програма Активно учење и општих стандарда квалитета уџбеника. Сарадник је Георг Екарт института за међународно компаративно проучавање уџбеника у Брауншвајгу (Немачка). Радила је на бројним националним и међународним пројектима, највећи део њих се бавио унапређивањем квалитета образовања. Национални је експерт за образовање, од 1998. године проф. др Пешикан је Уницефов, а од 2010. године OSCE-ов експерт за образовање. Била је консултант Министарства просвете Грузије и са професором Ивићем радила анализу образовног система Грузије (1998-2000). Од 2007-2008. године била је министар науке у Влади Републике Србије и члан Националног савета за науку и технолошки развој. Члан је Одбора за образовање Српске академије наука и уметности (од 2009) и Националног просветног савета. Један је од аутора *Стратегије развоја образовања у Србији до 2020*+ и била је координатор група за основно и средње опште и уметничко образовање и васпитање. Члан је редакције међународног часописа *CEPS Journal* (Center for Education Policy Studies), Матице српске и више професионалних удружења. Члан је и оснивач Образовног форума, експертске групе за проучавање проблема образовања и науке. Добитник је пет награда за научни и стручни рад.

**академик Богдан Шолаја**

Рођен je 8. јула 1951. у Београду. Редовни професор Хемијског факултета. Дописни је члан САНУ од 2006, редовни од 2012 године. Дипломирао је на Природно-математичком факултету, Хемијски одсек, Универзитет у Београду, 1975. године. Магистрирао је на теми:Стереоселективна редукција и епоксидација стероидних коњугованих кетона помоћу диизобутилалуминијум-хидрида на Природно-математичком факултету Универзитета у Београду у Београду, 1978 године где је и докторирао на тему: Синтеза аналога деоксивернолепина из холестерола, 1984 године. Постдокторске студије: 1985-1987 (Проф. Андрé С. Dreiding) Orgаnisch Chemisches Institut der Universität Zürich, Швајцарска; 1985-1986 стипендија Швајцарског фонда за науку, 1986-1987 стипендија Legerlotz фондације.

Професионална каријера:

1978-1985 асистент, Природно-математички факултет, Универзитет у Београду

1987-1989 научни сарадник, Природно-математички факултет, Универзитет у Београду

1989-1995 доцент, Природно-математички факултет, Универзитет у Београду

1995-2000 ванредни професор, Хемијски факултет, Универзитет у Београду

2000- редовни професор, Хемијски факултет, Универзитет у Београду

Дописни члан САНУ 2006, редовни члан САНУ 2012. Члан је Српског, Америчког, и Швајцарског хемијског друштва. Био је председник Српског хемијског друштва 2005-2009. Члан Уређивачког одбора часописа Journаl of the Serbiаn Chemicаl Society, рецензира радове за неколико часописа.

 На Хемијском факултету у Београду предаје Органску и Медицинску хемију. Превео је и уредио амерички уџбеник Органска хемија од Питер Волхарта и Нил Шора.

Најважнији пројекти:

2006- Нови биоактивни молекули засновани на природним производима, САНУ, Ф-80, руководилац пројекта.

2010-2014: Синтеза аминохинолина и њихових деривата као антималарика и инхибитора Ботулинум неуротоксина А, Министарство науке у просвете Србије ОС172008, руководилац пројекта.

2010-2014: Second Generation Small Molecule Inhibitors of Botulinum neurotoxins, National Institutes of Health, National Institute of Allergy and Infectious Diseases (NIH NIAID, USA) истраживачки пројекат #5U01AI82051-02. Ко-руководилац пројекта: конзорцијум чине USAMRIID, Хемијски факултет Универзитета у Београду, University of Nebraska, Pittsburgh University и Stanford University. Једини финансирани пројекат у Србији од стране National Institutes of Health, САД.

2010-2013: New Inhibitors of Botulinum Neurotoxins. НАТО пројекат EAP.SFPP 983638. руководилац пројекта. Једини овакав пројекат у Србији.

Основне области научно истраживачког рада: органска хемија, медицинска хемија.

-Откривања и проучавања нове класе антималаријских једињења

-Откривања и описивања нових класа једињења која инхибирају ботулинум неуротоксине

-Рад на изналажењу нових инхибитора Ебола и Марбург вируса.

Укупан број радова и патената:

74 научна рада, 4 ревијална рада, 1 US патент, 2 домаћа патента, 1 поглавље у књизи (о новим антималарицима, Springer, 2012).

Признања:председник СХД 2005-2009; заслужни и почасни члан.

**проф. др Александер Бауцал**

 Ради као редовни професор на Филозофском факултету у Београду где предаје на предметима из области развојне психологије и психологије образовања, а као гостујући професор радио је на Универзитету у Бања Луци, Jean Piaget Archive на Универзитету у Женеви, Универзитету у Болоњи, Универзитету у Тулузу, Универзитету у Лозани, Универзитету у Нојшателу и Универзитету у Гетеборгу. У свом истраживачком раду бавио се следећим темама: како деца и млади развијају нове компетенције кроз интеракцију са вршњацима и са одраслим; које карактеристике ученика, наставника и школа утичу на образовна постигнућа ученика; процена квалитета, праведности и ефикасности образовног система (национална тестирања и секундарне анализе ПИСА резултата); положај деце из ромске заједнице у образовању и квалитет њиховог образовања; школско оцењивање; наставничка уверења и праксе и њихов утицај на учење ученика; мотивација за школско учење; анксиозност ученика у вези са учењем математике; значај предшколског образовања за каснија образовна постигнућа ученика; анализа улагања у предшколско образовање итд. До сада је објавио укупно 182 научна рада, који су према сервису Google citation цитирани 191 пут (х индекс=7).

 Од 2001. до 2004. био укључен у реформу образовања у Србији за шта је 2004. добио награду града Београда. Био је члан Већа за образовну реформу, Националног форума за образовање за све (УНЕСКО), и комисије за развој школског програма. У периоду 2002-2004 био је оснивач и директор Центра за евалуацију (садашњи Завод за вредновање квалитета образовања и васпитања). Од 2001. године ради и као међународни консултант за више међународних организација: УНИЦЕФ, ОЕБС, *Save the Children, Open Society Institute*, *European Commission*, и Светска банка. Као консултант био је ангажован је на пројектима унапређивања школског оцењивања, развоја екстерних испита, развоја националних тестирања, анализи ефеката и развоју образовне политике, развоју националних курикулума. У последњих 10 године интензивно је ангажован на праћењу и унапређивању праведности образовања, а посебно на унапређивању квалитета образовања за ромску децу као једне од најосетљивих и најугроженијих група деце у Србији.

 Тренутно је члан уредништва часописа ”Психологија” који се налази на СЦИ листи, а изабран је за главног уредника једног од најстаријих европских часописа из области образовне психологије *European Journal of Psychology of Education* који се, такође, налази на СЦИ листи. У претходном периоду био је и члан *Advisory Editor Board*-а часописа *European Journal of School Psychology*.

 А. Бауцал је члан је више професионалних удружења у којима је био биран да врши одређене функције: Jean Piaget Society, International Society for Cultural and Activity Research (ISCAR), Друштво психолога Србије (вршио дужност председника у период 2011-2013 година) и European Association for

Research on learning and Instruction (EARLI) у оквиру које је изабран 2013. године за координатора СИГ 10 мреже која се бави социјалном интеракцијом у учењу и настави.

**проф. др Ивица Радовановић**

 Рођен је 1957. године у Рогатици. Завршио је Филозофски факултет у Сарајеву – одсек за педагогију и психологију (1980). На истом факултету одбранио је магистарски рад из педагогије са тезом *Компаративна анализа нивоа и облика реализације програма основног образовања младих и одраслих* (1986). Докторат педагошких наука стекао је 1994. године на Филозофском факултету у Новом Саду, одбранивши докторску дисертацију из области педагогије под називом *Стил понашања наставника и ставови ученика о вредностима наставе*. Био је на студијском боравку у Манхајму из области курикуларне дидактике.

 Од 1980. године радио је као асистент-приправник на Филозофском факултету у Сарајеву, те као професор педагогије и психологије у гимназији и педагог-координатор васпитно-образовног рада у дечијем дому. Од 1990. до 1997. године био је асистент, а затим и доцент на предмету *Педагогија* на Факултету физичке културе у Београду. У звање ванредног професора на Учитељском факултету у Београдуизабран је 1998. године, а у звање редовног професора 2003. године, за ужу научну област *Педагогија*. На Универзитету у Београду члан је Већа научних области друштвено-хуманистичких наука, на Учитељском факултету у Београду шеф је Катедре за педагогију и психологију, а био је продекан за науку (2004-2012) и уредник часописа *Иновације у настави* (2005-2013).

 Објавио је девет књига (*Стил понашања наставника*, 1997; *Увод у општу и информатичку педагогију*, 2000; *Васпитање кроз спорт*, 2005; *Одрасли о даровитој деци и младима*, 2007; *Управљање* разредом, 2009; *Интернет у образовању*, 2013. и друге) и већи број научних и стручних радова (у домаћим и међународним часописима, зборницима и другим публикацијама), као и већи број библиографија, приказа и рецензија. Учествовао је у већем броју научних и стручних скупова у земљи и иностранству.

 Учествовао је у изради и реализацији више научно-истраживачких пројеката на Учитељском факултету у Београду (*Даровити ученици и (не)успех,* 1995-1996; *Вредновање и рејтинг основне школе*, 1997; *Наша основна, обавезна школа будућности*, 1997-1998). Био је руководилац научног пројекта Министарства за науку Републике Србије (број 149050) за период 2005-2010. године, под називом *Промене у основношколском образовању* – *проблеми, циљеви, стратегије*. Руководилац је научног пројекта (број 179020) под називом *Концепције и стратегије обезбеђивања квалитета базичног образовања и васпитања* (2011-2014), чију реализацију финансира Министарство просвете, науке и технолошког развоја Републике Србије.

**проф. др Александар Липковски**

 Рођен је 1955. године у Цариграду. Основно образовање завршио у Москви, Прагу и Београду, средње образовање и прву годину студија математике на Механико-математичком факултету Московског државног универзитета (МГУ). Наставио је студије математике на Природно-математичком факултету Универзитета у Београду (ПМФ), где је дипломирао октобра 1975. са средњом оценом 9,90. Магистарске студије из математике на ПМФ уписао 1975. и завршио 1978. године.

 Од 1978. асистент-истраживач на Ваздухопловнотехничком институту ЈНА у Београду, од 1979. асистент-приправник, а од 1980. асистент Одсека за математику, механику и астрономију ПМФ у Београду. Докторску дисертацију из математике на ПМФ у Београду одбранио је 1985. године. Доцент ПМФ у Београду од 1986, реизабран 1991. Ванредни професор од 1995, реизабран 2000. У звање редовног професора Математичког факултета Универзитета у Београду изабран је 2004. године. Више пута био на специјализацијама и студијским боравцима на МГУ и МИ РАН у Москви, Универзитету и МПИ у Бону и Универзитету у Тибингену.

 Објавио преко 35 научних и стручних радова, чланака, књига, уџбеника,поглавља у књигама, који су цитирани у више иностраних публикација, и преко 50 радова објављених у изводу и учешћа на научним и стручним скуповима, у областима алгебре и наставе математике. Уџбеник „Линеарна алгебра и аналитичкагеометрија“ за студенте математичких факултета имао је три издања. На Математичком факултету држао више курсева на редовним и последипломским студијама, организовао научне семинаре, руководио израдом преко 25 специјалистичких, магистарских и докторских дисертација.

 Члан је редакција часописа које издаје Друштво математичара Србије "Математички Весник" од 1993 и „Theaching and Mathematics“ од 1998. године.Био је председник Управног одбора Друштва математичара Србије од 2010 до 2012, а председник је Друштва математичара Србије од 2012 до данас.

 Био је продекан за финансије (2001-2002) и декан (2002-2004) Математичког факултета у Београду, проректор за наставу Универзитета у Београду (2004-2006). Председник је Већа групације природно-математичких наука и члан Сената Универзитета у Београду од 2010. до данас. Био је члан многобројних комисија и радних група у вези са свим нивоима образовања у Министарству просвете Србије, Универзитету у Београду и Заводу за унапређивање образовања и васпитања. Био је члан Националног просветног савета Србије са шестогодишњим мандатом на предлог Универзитета у Београду (2005-2009) и помоћник министра просвете за високо образовање (2007-2008).

Говори руски, енглески и немачки. Ожењен је и отац је две ћерке.

**4.**

**УНИВЕРЗИТЕТ У НИШУ**

**проф. др Драган Денић**

 Рођен је 1963. године у Власу, општина Врање. Након завршетка основне школе, школовање је наставио у Београду у Математичкој гимназији "Вељко Влаховић", коју је завшио 1982. године. У току основног и средњег образовања учествовао је и освајао награде на републичким и савезним такмичењима из математике и физике. Електронски факултет у Нишу уписао је 1983.године и дипломирао маја 1988. године са темом из области аутоматизација мерења. За постигнуте резултате у току студирања сваке године је награђиван од стране Електронског факултета, а 1986. године је добио и Повељу Универзитета у Нишу. Први је у генерацији дипломирао, магистрирао и докторирао на Електронском факултету у Нишу. Последипломске студије, смер Метрологија, уписао је 1988. године. Јуна 1992. године одбранио је магистарску тезу под насловом "Дигитални мерни претварачи са псеудослучајним кодирањем позиције транспортних система". Докторску дисертацију под насловом "Нове могућности прецизног мерења и одређивања позиције методом псеудослучајног кодирања" одбранио је марта 1996. године. Активно је учествовао у више научно-истраживачких пројеката Министарства за просвету, науку и технолошки развој Републике Србије, као учесник и руководилац пројеката.Такође, учествовао је у више значајних пројеката рађених за потребе привреде. Био је координатор ФП7 научног међународног пројекта, координатор једног и учесник на већем броју међународних пројеката из области реформе и унапређења високог образовања у Србији. До сада је објавио 125 научних радова, а као експерт био је ангажован у периоду од више од 3 године као независни консултант GPI, водеће светске фирме у његовој области истраживања.

 Чланство у научним, пословодним и стручним органима и организацијама:

Члан Националног просветног савета. (од 26.11.2013. године) – изабран уместо претходног члана из реда Универзитета у Нишу који је дао оставку на место члана Националног просветног савета.

Проректор за научни рад и издавачку делатност Универзитета у Нишу. (2009.-2012. године)

Продекан за науку Електронског факултета у Нишу. (од 2013. године)

Шеф Катедре за Мерења. (2007.-2012. године)

Члан Сената Универзитета у Нишу. (2006.-2012. године)

Члан Савета Електронског факултета у Нишу. (2002.-2006. године)

Члан Савета Природно-математичког факултета у Нишу. (2004.-2006. године)

Рецензент установа и студијских програма који се акредитују у високом образовању и члан Комисије за спровођење поступка акредитације Електронског факултета у Нишу.

 Његов научни и стручни рад односи се на развој нових типова сензора и метода на пољу мерења позиције и угаоне брзине. Запослен је на Електронском факултету и држи предавања из *Рачунарских мерно-информационих система у индустрији, Телеметрије, Индустријских система за мерење и контролу, Метрологије електричних величина.* Као аутор или коаутор објавио је једну монографију и 125 научних радова који су публиковани у међународним и националним часописима и у зборницима међународних и домаћих конференција. Проф. др Драган Денић поседује потврду да је од 01.01. 2001. до 09.01.2004. године био независни консултант компаније GPI (Gurley Precision Instruments) водеће у свету на пољу развоја прецизних дигиталних претварача позиције. Истраживања проф. др Драгана Денића објављена у водећим часописима (М21, М22, М23) цитирана и коментарисана су у једној од најзначајнијих прегледних књига у облaсти мерења John G. Webster „The measurement instrumentation and sensors handbook“, CRC Press, 1999, стр. 6-102, 6-118.

**проф. др Добрица Живковић**

 Рођен je 26.12.1953 у Нишу. Основну школу и гимназију завршио је у Нишу. Филозофски факултет у Нишу – групу за физичку културу завршио је 22. новембра 1977. године. Последипломске студије завршио је у Београду, 24. маја 1983. године одбранивши магистарски рад под називом: "Примена корективних активности у санирању основних поремећаја на кичменом стубу у сагиталној равни", под менторством проф. др Љубише Котуровића, из области физичке културе и тиме стекао академски назив магистра наука у области физичке културе. Докторат наука из области физичке културе стекао је 27. августа 1987. године на Филозофском факултету у Нишу одбранивши докторску тезу под називом: "Утицај програмиране наставе физичког васпитања на поремећаје кичменог стуба у фронталној равни", под менторством др Љубише Коруровића.

 У звање асистента-приправника за предмет Теорија и методика корективне гимнастике на Наставно-научној групи Филозофског факултета у НИшу изабран је 15. октобра 1979. године.

У звање доцента за предмет Теорија и методика корективне гимнастике изабран је априла месеца 1988. године на истој наставно-научној групи Филозофског факултета у Нишу. У звање ванредног професора за предмет Теорија и методика физичког васпитања на Филозофском факултету у Нишу – студијска група за физичку културу, изабран је 1. октобра 1993. године, а у звање редовног професора октобра месеца 1998. године.

 Из домена осталих активности др Добрице Живковића ваља напоменути и следеће: био је члан Савета Универзитета у Нишу, члан Савета Филозофског факултета у Нишу, члан Скупштине Универзитета у Нишу, члан Одбора за физичку културу Универзитета у Нишу. У времену од октобра 1999. године до новембра 2000. године био је Декан Факултета физичке културе у Нишу. Од јула месеца 2002. године поново је декан Факултета физичке културе у Нишу, за мандатни период: 2002-2004, 2004-2006, 2006-2009 и од 2009-октобар 2012. Уз помоћ С.О. Нови Пазар отвара одељење Факултета физичке културе из Ниша у Новом Пазару, новембра 2002. године. Маја 2003. године отвара одељење Факултета физичке културе у Краљеву. Уз сагласност Министарства просвете Републике Србије остварује се сарадња са Цитy Цоллеге-ом у Атини, од 2010. године до данас. Од 1998. године до 2002. године био је ангажован као професор на предмету Корективна гимнастика на Факултету за физичку културу у Приштини. Од 2007. године до 2010. године предавао је исти предмет на Факултету спорта и физичког васпитања у Новом Саду, када је Факултет акредитован и одобрене су му докторске студије, предавач је на истим на предмету „Истраживања у примењеној кинезиологији“. Од 2004. године председник је Конференције декана факултета физичке културе Подунавских земаља.

 Аутор и коаутор је у више од 100 стучних и научних радова публикованих у међународним и домаћим часописима, зборницима међународних и домаћих конференција. Био је носилац потпројекта за постуралне поремећаје и телесне деформитете: „Структура и развој морфолошких, функционалних, биомоторичких димензија и постуларних телесних девијација предшколске, школске деце и омладине региона Зајечар“ (као носилац потпројекта за постуралне поремећаје у поменутом пројекту, чији је руководилац био проф. др Слободан Станковић), Ниш, 1987. година.

Тренутно је учесник у два пројекта финансираних од стране Министарства за науку и технолошки развој Републике Србије, који представљају два од три пројекта које је Министарство доделило Факултету спорта и физичког васпитања.

 Био је ментор и председник комисије у 21. магистарском раду и у 10 докторских дисертација. Говори енглески језик.

**5.**

**УНИВЕРЗИТЕТ У КРАГУЈЕВЦУ**

**проф. др Миломир Гашић**

 Рођен је 25. 10. 1950. године. Дипломирао на Машинском факултету Београдског Универзитета 1974. године и стекао звање дипломирани машински инжењер, 1983. године стекао је звање магистра техничких наука а 1989. године на Машинском факултету Универзитета у Београду стекао је титулу доктора техничких наука. Декан и редовни професор Машинског факултета Универзитета у Крагујевцу. Члан је Националног просветног савета од 2009. године. Председник је Републичке Комисије за стандарде грађевинских машина. Почасни је доктор наука Руског Државног Универзитета Вороњеж. У оквиру научноистраживачке делатости, учествовао и објавио већи број радова на иностраним међународним конференцијама, домаћим међународним конференцијама, саветима и страним и домаћим часописима. Добитник је Октобарске награде града Београда за најбољи дипломски рад. Поред ових активности активно сарађује са привредомна пројектима везаним за сарадњу са привредним окружењем. Главни и одговорни уредник ИМК-14 Истраживање и развој у тешкој машиноградњи, програмског одбора међународне конференције. Члан је Савеза инжењера и техничара Србије и асоцијације и квалитет Србије. Говори енглески и руски језик.

**проф. др Бранислав Поповић**

 Рођен је 1954. године у Зрењанину. Основну школу је завршио у Трстенику,а гимназију у Врњачкој Бањи. Дипломирао је на групи за математику ПМФ-а у Београду 1978. године са просечном оценом 8,05. На истом факултету је почетком 1988. године одбранио магистарску тезу. Докторску дисертацију из области математичких наука одбранио је на ПМФ-у у Крагујевцу 1999. године.

 Од фебруара 1979. године радио је као професор математике у XIII београдској гимназији. Крајем исте године прелази у Крагујевац, где је изабран за асистента-приправника у Институту за математику Природно-математичког факултета. У новембру 1999. изабран је за доцента, а 2008. године у звање ванредног професора на истом факултету. У првој половини 1990. године провео је три месеца на усавршавању у Oxford University Computing у групи за нумеричку анализу.

 Активности проф. Бранислава Поповића се одвијају у две научне области. Прва област, у којој је и започео свој истраживачки рад, је нумеричка анализа, специјално решавање граничних проблема за парцијалне диференцијалне једначине методом коначних разлика. У тој области је магистрирао и докторирао и са добијеним резултатима учествовао на више научних скупова. Неки резултати су публиковани у мећународним научним часописима. Тренутно учествује на једном домаћем научном пројекту из области нумеричке анализе. Област у којој се последњих година одвија претежни део његових активности је методика наставе, историја и популаризација математике.

 Аутор је или коаутор више уџбеника и приручника за ученике основних школа. Био је стручни координатор тима за математику у изради стандарда за крај обавезног образовања у Србији као и координатор тима за математику на пројекту Института за психологију Филозофског факултета у Београду под називом „Инклузивни модел преласка са разредне на пред-метну наставу за ученике са тешкоћама у развоју". Поред овог учествовао је и на два пројекта која је финансирало Министарство просвете, а којима је руководио Завод за вредновање квалитета образовања и васпитања („Израда стандарда знања из математике за 4. разред основне школе" и „Израда годишњег теста из математике за 4. разред основне школе"). Активно се служи енглеским језиком.

**проф. др Марија Станић**

 Рођена је 1975. године у Горњем Милановцу. Завршила је основну школу „Радоје Домановић" у Крагујевцу и Прву крагујевачку гимназију као носилац дипломе „Вук Караџић" и оба пута проглашавана за ђака генерације. Током школовања је учествовала на бројним такмичењима из математике, физике и информатике од школског до савезног ранга. Природно-математички факултет у Крагујевцу, студијска група Математика, уписала 1994. и завршила у 1998. године као најбољи студент генерације са просечном оценом 9,83. Последипломске магистарске студије из области Нумеричке математике и оптимизације на Природно-математичком факултету у Крагујевцу уписала 1998. и завршила са просечном оценом 10,00. Магистарску тезу „Нестандардне ортогоналности и одговарајуће квадратуре Гаусовог типа" одбранила 2003. године (ментор проф. др Градимир В. Миловановић). Докторску дисертацију „Генералисане квадратурне формуле Гаусовог типа" на Природно-математичком факултету у Крагујевцу одбранила је 2007. године (ментор проф. др Градимир В. Миловановић).

 Од 1999. до 2004. године радила као асистент-приправник; од 2004. до 2007. као асистент, од 2007. до 2013. као доцент и од 2013. као ванредни професор на Природно-математичком факултету у Крагујевцу.

 На постдокторском усавршавању на Департману за математику Политехничког универзитета у Торину (Италија) провела је три месеца током 2009. године. Током 2009. године је по

позиву гостовала у Потенци, Италија ( University of Basilicata), где је одржала два предавања на међународним докторским студијама ( International PhD Study in Mathematics, International Doctoral Seminar Janos Bolyai, University of Basilicata, Potenza, Italy, November, 26-27, 2009). Бави се научно-истраживачким радом у области Нумеричке анализе, Теорије апроксимација и Методике наставе математике. До сада има објављена 32 научна рада, од чега је 23 у часописима са 8С1 листе (10 категорије М21, 7 М22 и 6 М23), једну монографију националног значаја, као и три поглавља у међународним монографијама које је издао познати светски издавач Springer Verlag.

 Учествовала је на 14 међународних научних конференција, 4 међународна научна семинара и на 3 домаће научне конференције.

 Коаутор је 4 универзитетска уџбеника и збирки задатака. Поред тога, заједно са осталим члановима Републичке комисије за математичка такмичење ученика основних школа коаутор је 4 збирке задатака са математичких такмичења ученика основних школа и редактор две збирке задатака за припрему средњошколаца за математичка такмичења.Учествовала је у реализацији три домаћа и једног међународног научно - истраживачког пројекта. Тренутно је ангажована на два домаћа пројекта (истраживач категорије А1). Члан je: Друштва математичара Србије и члан Српског научног математичког друштва, Управног одбора Српског научног математичког друштва од његовог основања 2014. године. Од 2003. до 2006. године била је члан и заменик председника Управног одбора

Друштва математичара Србије, а од 2005. до 2006. члан Извршног одбора Друштва математичара Србије. Од 2006. године до данас је председник Друштва математичара Србије - Подружница Крагујевац. Активно се служи енглеским језиком.

**6**.

**САВЕЗ УДРУЖЕЊА ВАСПИТАЧА СРБИЈЕ**

**Марина Аризановић**

 Рођена је 1958. године. Основну школу и гимназију завршила је у Бору а Педагошку академију за васпитаче у Београду 1983. године, дипломиравши 1984. године са оценом 10. Прво запослење имала је у Медвеђи у ПУ “Младост” где је радила и била члан Управног одбора установе. Од 1964. године запослена је у ПУ „Вукица Митровић“ у Лесковцу. 1987. године осмишљава заједно са руководством школе и води експерименталну фазу примене нових основа програма – „Модел А“. Учествовала је у оснивању Удружења васпитача Јабланичког округа а на оснивачкој скупштини, 2004. године изабрана је за првог председника. Члан је Управног одбора Савеза удружења васпитача Србије чији је и потпредседник. Учесница је многобројних семинара за васпитаче које је организовало Министарство просвете. Добитник је годишње награде ПУ „Вукица Митровић“ у Установи, а 2005. године, поводом 60-годишњице „њене“ Установе, добила је диплому за целокупан рад. Била је члан Комисије за израду праваца развоја образовања у Србији и консултант за израду Стратегије образовања до 2020. године.

**Љиљана Тодоровић**

 Рођена је у Пожеги 1965. године. Дипломирала је 1986. на Педагошкој академији за васпитаче на смеру васпитач предшколских установа. Од 1986. године ради у ПУ „Нада Наумовић“ у Крагујевцу. Радила је као заменик руководица РЈ у два мандата. Председник је удружења васпитача Шумадије од јуна 2007. године и потпредседник Савеза васпитача Србије од децембра 2010. године. У Савезу васпитача је и вођа креативног тима. Учесник, реализатор и координатор одобрених облика стручног усавршавања. Партиципирала је у већем броју домаћих и међународних стручних скупова. Водитељ је многих културних манифестација и у оквиру предшколске установе у којој ради из којих се издвајају „Битка за бебе“, „Велико срце за мале људе“, „Сусрети пријатељства“ и други. Служи се француским и енглеским језиком.

**Радмила Петровић**

 Рођена је 1957. године у Маглићу. 1977. године завршила је Педагошку академију на смеру васпитач у раду са предшколском децом. 2008. године је завршила и основне струковне студије I степен. Од 1978. до 2007. године радила је у ПУ „ВЧИЕЛКА“ у Бачком Петровцу а од 2007. године до данас ради у Удружењу васпитача Војводине где је председник Удружења. Ради на координацији и бољој повезаности васпитача ПУ „Војводине“ и на повезивању иституција од важности за струку. Учествовала је на писању пројеката са ПУ у Војводини за обезбеђивање средстава од покрајинског секретаријата за образовање и покрајинског секретаријата за демографију. Учествовала је и у раду Комисије за предшколско при Националном просветном савету. Тренутно учествује у већем броју пројеката из области унапређења предшколског образовања. Говори руски језик.

**Љиљана Драгутиновић**

 Рођена је 1965. године у Београду. Вишу школу за образовање васпитача завршила је 1999. године. 2008. године дипломирала на Учитељском факултету где је и 2010. године завршила мастер студије. Запослена је у ПУ „Врачар“ више од 30 година где ради на пословима мединциске сестре у јаслама а по завршетку Више школе за образовање васпитача на пословима васпитача. Током рада континуирано се усавршавала и унапређивала своје праксе применом нових искустава и сазнања. Иницијатор је увођења мултимедија у предшколској установи. Коаутор је многих презентација установе у којој ради. Тренутно обавља функције потпредседника Савеза удружења васпитача Србије и председника Удружења васпитача Београд. Учествовала је у раду неколико радних група и тимова за реализацију и истраживање. Учествовала је у већем броју домаћих и међународних стручних скупова и објавила је већи број публикација и коаутор је два приручника. 1993. године добила је награду за исказану инвентивност у изради играчке за предшколску децу од стране Скупштине града Београда. Говори француски језик.

**7.**

**САВЕЗ УЧИТЕЉА СРБИЈЕ**

**Зденка Миливојевић**

 Рођена је 5.10.1967. године у Сокобањи. Завршила Педагошку академију у Алексинцу и запослила се као учитељ. Као самофинансира**ј**ући студент, уз рад 2001.године завршила је Учитељски факултет у Врању. У марту 2012. године уписала је мастер студије Образовне политике на Факултету педагошких наука, заједничког програма Универзитета у Крагујевцу и Универзитета у Београду, у оквиру ТЕМПУС пројекта за Србију и Црну Гору. Мастер рад из Интеркултуралног образовања на тему Интеркултурални приступ у образовању-Могућности увођења у Србији 30.09.2014. одбранила је на Филозофском факултету у Београду оценом 9. Као успешан студент октобра 2013. у делегацији студената и професора из Србије и Црне Горе, учествовала је у студијској посети Архус универзитету у Копенхагену, у Данској**.** Оспособљена је за методолошку анализу и евалуацију националних и европских образовних политика, као и критичку анализу ширег друштвеног и политичког контекста образовања у контексту реформи образовног система.

 Поседује осамнаестогодишње радно искуство у Основној школи ,,Митрополит Михаило" у Сокобањи. Професор је разредне наставе, са сталним запослењем у Основнојшколи ,,Митрополит Михаило'' у Сокобањи, а од 2007. до августа 2014. радила је као помоћник директора. Реализовала је и имплементирала многе пројекте у школи, како пројекате на националном нивоу, тако и на локалном нивоу, у циљу унапређивања школске праксе и подизања квалитета рада школе. Била је аутор и реализатор про**ј**екта "Међународна сарадња са школом из Мађарске", "Школско саветовалиште", Министарства просвете, као и пројекта „Оснажени-укључени" - Оснаживање школа за инклузивно образовање Министарства просвете. Тренутно је локални координатор пројекта "Образовање за права детета", Песталоци дечије фондације из Швајцарске. Осим ових пројеката аутор је и координатор пројекта „Дечји еколошки фестивал", који се реализује у њеној школи од 2008. године у организацији ОШ „Митрополит Михаило", Учитељског друштва Сокобања, а уз подршку општине Сокобања и СУРС-а.

 Свој професионални развој осим у школи, остварује у Савезу учитеља Републике Србије (СУРС), а као и председник Учитељског друштва Сокобања, чији је и оснивач. Од 2006. до 2010. године била је члан Управног одбора Савеза учитеља Републике Србије, а већ седам година је председник Учитељског друштва Сокобања и координатор ЕКО тима Савеза учитеља Републике Србије. Била је учесник, модератор и координатор многобројних семинара, трибина и конференција. Објавила је више стручно-научних радова.

 Од децембра 2014. је експерт за обуку наставника у пројекту Развионица –Подршка развоју људског капитала и истраживању, развој општег образовања и људског капитала, чији је носилац Министарство просвете, науке и технолошког развоја Републике Србије, а коју финансира Европска унија. Од јануара 2015. члан је стручног тима Министарства просвете, науке и тзехнолошког развоја за подршку учешћа Републике Србије у тематским групама ЕУ Отвореног метода координације (ОМК) у области образовања, а у тематској групи Политика школа са фокусом на осипање деце из образовног система и образовање наставника, у подгрупи- Национална група за осипање из образовног система.

**Катарина Радосављевић**

 Рођена је 1981. год. у Аранђеловцу. Основну школу је завршила у Доњој Шаторњи, а средњу школу у Тополи - гимназија друштвено - језичког смера „Милош Савковић". Основну и средњу школу је завршила као носилац Вукове дипломе. Учитељски факултет у Београду завршила је 2004. године са просечном оценом 8,72. Дипломски рад из Књижевности за децу Утицај надреализма на стварање Алексаидра Еучау поезији за децуодбранила је оценом 10. Школске 2001/2002. године је проглашена за најбољег студента и 27.1.2002. године је на свечаној Светосавској академији представљала Учитељски факултет као носилац Светосавске награде и добитник стипендије Владе Републике Србије. Школске 2007/2008. године уписала је, као студент прве генерације, докторске студије на Учитељском факултету, смер Методика наставе математике. Са просечном оценом 9,57 положила је све испите предвиђене мастер програмом и програмом докторских студија.

 Радни век је започела 2004. године у ОШ "Милан Благојевић" - Наталинци, као наставник групе предмета Техничко образовање, Ликовна култура и Музичка култура. Након тога радила је као професор разредне наставе у ОШ "Скадарлија" у Београду, где је у току 2006. године прешла у ОШ "Вељко Дугошевић" на Звездари у којој је засновала стални радни однос и у којој и данас ради.

 Радећи у ове две школе, упоредо је у периоду од 2006. до 2008. године радила као асистент - сарадник на катедри за Методику наставе математике на Учитељском факултету у Београду. Од 2008. године активни је члан и реализатор већине активности у Друштву учитеља Београда. У периоду јануар-јун 2014. године радила је у Заводу за вредновање квалитета васпитања и образовања као Консултант за вредновање наставе и учења у Републици Србији. Са том установом имала је потписан ауторски уговор по којем је била ангажована на пројектима од националног значаја. Осим ових пројеката, учествовала је и у пројекту „Школа без насиља" и пројекту „Облак"- Удружења грађана „Образовање плус" из Београда као координатор програма вршњачке едукације Пројекат Облак.

 Упоредно са полагањем испита, бавила се и научним радом и сталним стручним усавршавањем (преко 400 сати стручног усавршавања). Присуствовала је стручним трибинама, семинарима, стручним скуповима у земљи, а радове је објављивала у стручним и научним часописима и зборницима. Тренутно ради на припреми докторске дисертације из области предмета Методика наставе математике на Учитељском факултету у Београду, област алгебра.

**8.**

**ДРУШТВА ИСТОРИЧАРА СРБИЈЕ**

**предлог Друштва историчара Србије “Стојан Новаковић”**

**Наташа Ђука**

 Рођена је 1965. године. Дипломирала је на Филозофском факултету Универзитета у Београду, 1991. године. Била је запослена у ОШ „Браћа Недић“ у Осечини, на Филозофском факултету, Архиву Југославије, ОШ „Јајинци“, а од 1999. године запослена је у Пољопривредној школи са домом ученика ПК „Београд“. Учествовала је на више семинара из области унапређења наставе историје. Рецензент је уџбеника у рукопису за трећи степен средњих стручних школа Завода за уџбенике. Говори енглески и француски језик и служи се рачунаром.

**Саша Анђелковић**

 Рођен је 1975. године. Филозофски факултет, Универзитета у Београду- катедра за историју завршио је 2005. године. Од 2005 године запослен је у „Змај Јова Јовановић“. Коаутор је Историјских извора за такмичење осмог разреда (Друштво историчара Србије “Стојан Новаковић“ Београд,2010.године). Похађао је више акредитованих програма стручног усавршавања. Говори енглески језик и служи се рачунаром.

**Добривоје Мишић**

 Рођен је 1953. у Владичином Хану у Србији. Основну школу и гимназију завршио је у родном граду. Филозофски факултер (група за историју) завршио је у Београду и стекао звање дипломирани историчар. Још током студија имао је прва искуства као наставник историје у Основној школи „Карађорђе“ у Јакову у којој је провео 18 месеци. Током наредних пет година радио је као уметнички директор КУД-а „Меткос“ у Смедереву. Крајем деведесетих постао је директор Културног центра у Владичином Хану и на тој функцији провео је три године. Од 2001. године запослен је у Хемијско-прехрамбено технолошкој школи у Београду као наставник историје. Упоредо са радом у матичној школи предавао је историју у техничкој школи „Лола“ у Железнику и у Математичкој гимназији у Београду (у којој и данас предаје). Поред основног позива, учесник је у изради плана и програма за наставу историје у свим средњим стручним школама. Редовно учествује у састављању тестова за такмичења почевши од школских и завршно са републичким. Редован је и активан члан Друштва историчара Србије „Стојан Новаковић“.

**Дамир С. Живковић**

 Рођен је 1980. године. На Филозофском факултету Универзитета у Београду дипломирао је 2006. године са просечном оценом 8,25. Током 2005. и 2006. године радио је у ОШ „Олга Милошевић“ у Смедеревској Паланци, а од 2006. године до данас запослен је у ОШ „Радомир Лазић“ у Азањи. Као сарадник ИК „Нови Лого“ у својству коаутора објавио је: Приручник за наставнике историје за 5. разред основне школе, Приручник за наставнике историје за 1. разред гимназије свих смерова, Приручник за наставнике историје за 2. разред гимназије природно-математичког смера. Рецензент је уџбеника за гимназију: „Душко Лопандић, Владимир Петровић, Ивана Петровић, Историја 1, уџбеник историје за први разред гимназија свих смерова, Нови Логос, Београд, 2013.“; „Душко Лопандић, Александра Колаковић, Ивана Петровић, Историја 2, уџбеник историје за други разред гимназије природно-математичког смера, Нови Логос, Београд, 2014.“; и „Збирке задатака из историје за припрему Завршног испита за крај основног образовања, Нови Логос, април 2014“. Био је ментор ученицима који су освајали прво, друго и треће место на републичким такмичењима из историје. Присуствовао је великом броју семинара из области унапређења наставе. Говори енглески језик и служи се рачунаром.

**Бојана Стевановић**

Рођена је 1973. године. Филозофски факултет Универзитета у Београду завршила је 2001. године. Предаје историју у ОШ „Коста Абрашевић“ од 2001. године. Објавила је приручник за наставнике „Жене у историји, Родна равноправност у школи“ и приручник за наставнике „Увод у социјалну историју, Родна равноправност у школи“. Руководилац је тима за израду тестова и организацију такмичења из историје од 2009. године до данас. Сарадница је издавачке куће Клет. Коауторка је семинара: Имплементација стандарда у наставни процес бр. 144 Каталог програма сталног стручног усавршавања наставника, васпитача и стручних сарадника за 2014/15 и 2015/16 и рецензент уџбеника за седми разред основне школе. Добитница је награде за најбољи пројекат на тему Родне равноправности у школама у Србији, у организацији Care International, 2003. године и Најбољи пројекат на тему „Срећно дрво“. Учествовала је на великом броју семинара из области унапређења наставе и едукације наставника. Говори руски и енглески језик и служи се рачунаром.

**9.**

**СРПСКО ГЕОГРАФСКО ДРУШТВО**

**мр Наташа Бировљев**

 Рођена је 1970. године. Географски факултет завшрила 1997. године. Звање магистра географских наука стекла 2009. године. Мастер студије окончала 2014. године. Члан је извршног одбора Српског географског друштва. Запослена је у основној школи 18. година. Сарађивала је са невладиним сектором, географским факултетом и школама у Републици Србији и региону. Коаутор је више уџбеника, радних свезака и приручника из географије за основне школе. Учествовала је у већем броју домаћих и међународних пројеката из области унапређења образовања. Аутор је програма стручног усавршавања наставника. Говори енглески и руски језик.

**Дубравка Петровић**

 Рођена је 1962. године у Прокупљу. Завршила је студије географије на Природно-математичком факултету, где је положила и стручни исит 1977. године. Радила је у различитим школама током 19 година као и у туристичкој агенцији Aster Tours (1991. године). Такође, обавља функцију Ментора-стручног сарадника на Географском факултету за студентска хоспитовања и школску праксу и функцију председника Школског одбора ОШ „Лаза Костић“. Учествовала је у више стручних тимова формираних од стране Завода за вредновање квалитета образовања и васпитања. Коаутор је више уџбеника, приручника за наставнике и немих карата. Добитница је Захвалнице за менторски рад у области географије од стране Министарства просвете науке и технолошког развоја, 2010. године. Говори енглески и француски језик.

**мр Ивица Шантић**

 Рођен је 1976. године у Смедеревској Паланци, где је завршио основну школу и гимназију. На студије географије Географског факултета Универзитета у Београду уписао се 1995. године. Дипломирао је 2000. године са просечном оценом 8,61 и оценом 10 на дипломском раду (тема дипломског рада „Реке Шумадије“). Последипломске студије на смеру Туристичка географија на Географском факултету уписао је 2002. године. Успешно је положио све испите предвиђене наставним планом и програмом са просечном оценом 9,63 . Магистарски рад под насловом „Потенцијали и ограничења развоја туризма Шумадије“ одбранио је 2007. године. Крајем 2011. године пријавио је докторску дисертацију под називом „Туристичка валоризација животне средине коридора VII у Србији у функцији одрживог развоја“.

 Мр Ивица Шантић је од 2005. године запослен у XIV београдској гимназији на радном месту професора географије. У току основних и последипломских студија учествовао је у организацији и реализацији неколико еколошких и едукативних пројеката (Пројекат Младих истраживача: ''Сачувајмо Јелашнчку клисуру'' 1998, 2001, Геоморфолошке школе: Кладово-Караташ 1999. и Копаоник 2000. и Регионални конгрес ЕГЕА (Европска асоцијација студената Географије): ''Пренасељене области'', Амстердам 2002). Активно учествује у раду Српског географског друштва где је од 2013. године члан Уређивачког одбора свих издања СГД-а и уредник Научно-популарног зборника „Земља и људи“. Био је рецезент неколико уџбеника географије за гимназије. Један је од аутора уџбеника географије са радном свеском за седми разред основне школе, који је прошао стручну експертизу и одобрен је за штампу. Поседује лиценцу Министарства трговине, туризма и телекомуникација за обављање послова туристичког водича. Од 2001. године хонорарно ради као туристички водич на иностраним дестинацијама. Говори енглески језик и познаје рад на рачунару.

10.

ДРУШТВО ФИЗИЧАРА СРБИЈЕ

**Владан Младеновић**

 Рођен је 1965. године у Прокупљу. Филозофски факултет у Нишу, на Одсеку Физика завршио је 1993. године и стекао звање дипломирани физичар. На Природно-математичком факултету у Нишу 2005. године, стекао је и звање професора физике и ТО образовања. Од 2004. године запослен је у ОШ „Иван Вушовић“ у Ражњу, као наставник физике и информатике, а наставу држи и у ОШ „Љупче Николић“ и у Алексиначкој гимназији.

 Учествовао је у раду Радне група за израду међупредметних компетенција и Комисије за ревизију стандарда за основну школу. Коаутор је следећих публикација: Новог приручника за примену стандарда и исхода као дела Оквира националног курикулума, исказа Општих предметних компетенција за предмет физику, Стручне рецензије уџбеника издавачке куће Клет, Писање припрема за шести разред, издавачка кућа „Креативни центар“, Писање припрема (тренутно) за први и трећи разред гимназије, издавачка кућа Клет, Збирке за завршни испит за основну школу, шк. 2013/14, Министарство просвете- Просветни преглед, Збирке за завршни испит за основну школу, шк. 2014/15, Министарство просвете- Просветни преглед. Био је и реализатор обука Министарства просвете и Завода за вредновање, широм Србије, за примену стандарда у настави у основној школи, реализатор обука Министарства просвете и Завода за вредновање, широм Србије, за примену стандарда, компетенција и исхода у настави у образовању одраслих и реализатор обука наставника у оквиру пројекта Развионица на примени међупредметних компетенција. Сарадник је за Србију пројекта Open Discovery Space и организовање активности сарадње са Церн-ом, Стручни спољни сарадник ЗУОВ за израду Приручника за припрему и спровођење обогаћеног програма (ИОП3) за ученике са изузетним спсобностима, стручни спољни сарадник ЗУОВ за стручну оцену квалитета рукописа уџбеника и праћење и вреновање резултата коришћења уџбеника у образовно-васпитном раду, стручни спољни сарадник ЗУОВ за одобравање програма и осталих облика сталног стручног усавршавања наставника, васпитача, стручних сарадника и директора. Добитник је више награда и признања за унапређење наставе физике у Србији.

**Татјана Марковић Топаловић**

 Основну школу и Гимназију завршила у Шапцу као носилац дипломе „Вук Караџић“. Дипломирала је на Физичком факултету у Београду на Катедри за физику чврстог стања, а магистрирала на Универзитету у Новом Саду на Катедри за Медицинску физику. Запослена је у просвети 23 године, радила у три средње школе- Шабачкој гимназији, Школи примењених уметности и Медицинској школи „Др Андра Јовановић“, где и данас ради. Захваљујући различитости школа има посебну визуру образовања децe у Србији, али и статуса физике у школама и образовном систему. У Медицинској школи припремала је и водила ученике на такмичења у категорији свих средњих школа Србије. Сваке године ученици су остваривали значајне резултате и пласирали се на републичка такмичења. Пре 12 година у Медицинској школи основала Друштво љубитеља физике-FIZIXI, којe се бави промоцијом и популаризацијом науке кроз актуелне теме и дешавања, како у школи, тако и ван ње (Библиотека, Народни музеј, Историјски архив, друге школе). Блиско и квалитетно сарађује са универзитетским професорима, што обезбеђује преношење оперативнијег и квалитетнијег знања ученика при чему настоји да повеже све образовне нивое у целину.

 Коаутор првог Парка науке у Србији и пет година руководилац Летње школе науке у сарадњи са Канцеларијом за младе града Шапца. Учесник и коаутор ПОКО-пројекта у сарадњи са Институтом за физику у Земуну и Математичком гимназијом. Координатор пројекта Рука у тесту за Мачвански округ од 2007. године. На територији Мачванског округа две године је водила део међународног пројекта FP7 Greenwave (2010-2011). Један од 12 изабраних наставника Србије који су учествовали у првом CERN-овом програму за наставнике у Швајцарској. Два пута била је учесник у постер секцији на Европској Геонаучној унији у Бечу (Аустрија). Три пута је учествовала на САНУ у оквиру регионалне размене и сарадње о унапређењу предметних дидактика. Три пута је учествовала на међународној конференцији североисточних земања које имплемнтирају IBSE метода, у Винчи. Добитница је више награда за унапређење и развој наставе. Написала је и објавила преко 20 стручних радова објављених у Зборницима стручних радова, водила је 5 радионица на Републичким семинаримао настави физике. Говори енглески језик и служи се рачунаром.

**11.**

**СРПСКО ХЕМИЈСКО ДРУШТВО**

**Мирјана Марковић**

 Рођена је у Београду 1970. године. Основне студије на студијској групи Професор биологије и хемије на Биолошком факултету Универзитета у Београду, завршила је 1994. године, а магистарске последипломске студије на смеру Настава хемије 2010. године. Од септембра 1994. запослена је у ОШ „Гаврило Принцип“ на радном месту наставник хемије. Активно је учествовала у раду у комисија за реформу наставног плана и програма хемије. Припремала је и водила ученике на такмичења из хемије у организацији Министарства просвете и спорта и Српског хемијског друштва. Учествовала је на различитим семинарима за усавршавање професора хемије (Априлски дани, семинар у Петници) и професора осталих природних наука (физике, биологије и географије), RC Nis, in cooperation with the ATEE-Research Development Centre (RDC) Professional development in education - A new educators for the complex challenges "designed for professional teams, RC and CSU. Руководи Тимом за самовредновање школе.

 Током 2005. и 2006. године радила је у оквиру пројекта Министарства просвете и спорта и Завода за вредновање квалитета образовања и васпитања под називом Развој школства у Републици Србији, пројектна компонента Развој стандарда и вредновање. Учествовала је у ИПА пројекту, на развоју стандарда и обуци наставника за имплементацију стандарда за ФООО. Такође, радила је на развијању банке задатака за потребе комбинованог теста мале матуре од 2006. године до данас, као сарадник Завода за вредновање квалитета образовања и васпитања. У оквиру пројекта Подршка развоју људског капитала и истраживању – развој општег образовања и људског капитала „Развионица“ радила је на пословима ревизије образовних стандарда за крај основног образовања и као експерт модератор онлајн обуке наставника „пилот“ школа.

 Публиковала је пет радова у научним часописима, а резултате научноистраживачког рада саопштила је на три међународна скупа. Коаутор је уџбеничких комплета Хемија за седми разред основне школе и Хемија за осми разред основне школе.

 Добитница је Златне медаље Српског хемијског друштва за допринос настави хемије у Србији за 2013. годину, као и Повеље за допринос развоју ОШ „Гаврило Принцип“ 2013. године. Добитница је захвалнице за сарадњу Катедре за хемију Хемијског факултета у Београду.

**Милка Костић**

 Рођена је 1954. године у Београду. Дипломирала је на Природно-математичком факултету Универзитета у Београду 1976. године. Била је запослена на Хемијском институту, XI и VIII београдској гимназији, а од 2008. године запослена је у IV београдској гимназији.

 Рецензент је више публикација, међу којима су: рецензија уџбеника „Хемија за III разред гимназије природно-математичког смера“, Завод за уџбенике, Београд 1989. година; рецензија „Приручника за наставнике хемије за седми и Приручника за наставнике хемије за осми разред“, ИК „Логос“, 2010, година; рецензија „Приручника за наставнике хемије за седми разред“ ИК „Нови Логос“, 2010. године; рецензија „Приручника за наставнике хемије за трећи разред гимназије“, ИК „Нови Логос“ 2015. године; рецензија „Приручника за наставнике хемије првог разреда гимназије“, ИК „Логос“, 2013. године и рецензија „Приручника за наставнике хемије за трећи разред гимназије“ ИК „НОви Логос“, 2015. године. Коаутор је и реализатор више акредитованих семинара. Добитница је Награде Педагошког колегијума за успешну припрему ученика за такмичење из хемије за 2004. и 2005 годину и медаље Српског хемијског друштва за изванредне резултате у настави за 2011. годину.

**12.**

**СРПСКО ФИЛОЗОФСКО ДРУШТВО**

**Јадранка Пешти**

 Тренутно се налази на постдипломским студија на Филозофском факултету у Београду за стицање звања магистра наука – историја филозофије. Од 1986. године до данас предаје логику и филозофију. Аутор је и реализатор програма стручног усавршавања професора филозофије у гимназијама, уметничким и средњим стручним школама „Дијалего - философија у средњој школи“, непрекидно у периоду од 2003. до 2013. године. Учесник је скупова Српског филозофског друштва од 1995. године до данас. Коаутор је интерног билтена за унапређивање наставе и усавршавање професора филозофије у средњим школама од 2005. до 2010. године. Такође, аутор је једног филозофског есеја и две књиге. У јавности је представљена кроз више јавних предавања у руском дому у Београду, у оквиру циклуса руска филозофска мисао, у Чачку, Шапцу и Суботици. Добитник је новембарске награде општине Тител за 2006. године за допринос у области образовања и васпитања. Учествовала је на више семинара, програма и округлих столова који су имали за тему: наставник у функцији одељенског старешине, интернет у функцији наставе, учионица добре воље и друге.

**Верољуб Илић**

 Рођен је у Шапцу 1965. године. Дипломирао је на Филозофском факултету у Београду, група за филозофију. Од 1992. до 1994. године био је студент последипломских (магистарских) студија на Филозофском факултету у Београду на историји савремене филозофије. Од 1993. године до данас запослен је у Шабачкој гимназији на месту професора филозофије. Функцију директора Шабачке гимназије обављао је у периоду од 2002. до 2006. године. Од 2012. године члан је Српског филозофског друштва и председник Подружнице Српског филозофског друштва за Мачвански округ. Присуствовао је великом броју семинара и стручних усавршавања. Познаје рад на рачунару и говори енглески, француски и руски језик.

**13.**

**ДРУШТВО ЛИКОВНИХ ПЕДАГОГА СРБИЈЕ**

Лола Лукић

 Рођена је 1975. године, у Београду. Дипломирала је на Академији лепих уметностн **у** Београду истекла академски називдинломирани сликар 2009. године. Вишу школу ликовних и примењених уметности уБеограду завршила је 2001. године, смер наставник ликовне културе. Средњу школа за дизајн **у** Београду одсек дизајн текстила завршила је 1994. године. Била је запослена у ОШ „Коста Абрашевић“ и ОШ „Филип Филиповић“, а од 2004. године ради у ОШ „Дринка Павловић“. У току 2006. радила је у Иранској амбасади у Београду као професор уметности. Члан је Удружења ликовних педагога од 2004. године. Похађала је већи број курсева и семинара и стручних трибина. Добитница је награде у оквиру Змајевих дечијих игара, Награда Поште Србије- предлог за поштанску маркицу и многих других. Поседује вештине рада у мозаику, керамици и ткању. Говори енглески језик и служи се рачунаром.

**Šèšàíà Òåîäîðîâèž Ìèëèíêîâèž**

 Ðîåíà ¼å 1958. ãîäèíå ó Ïðèøòèíè. Îñíîâíó øêîëó è Ïåäàãîøêó àêàäåìè¼ó çàâðøèëà ó Øàïöó. Íà Âèøî¼ ïåäàãîøêî¼ øêîëè - ãðóïà çà ëèêîâíî âàñïèòàœå äèïëîìèðàëà ¼å 1979. ãîäèíå. Äèïëîìèðàëà íà Ôèëîçîôñêîì ôàêóëòåòó - ãðóïà çà èñòîðè¼ó óìåòíîñòè ó Áåîãðàäó 1984. ãîäèíå. Íàñòàâó ëèêîâíå êóëòóðå ïðåäà¼å îä 1985. ãîäèíå à èñòå ãîäèíå ïîñòàëà ¼å è ÷ëàí Óäðóæåœà ëèêîâíèõ ïåäàãîãà Ñðáè¼å. Äîáèòíèê ¼å Ïðèçíàœà çà äóãîãîäèøœå óíàïðåèâàœå íàñòàâå ëèêîâíå êóëòóðå îä Óäðóæåœà ëèêîâíèõ ïåäàãîãà Ñðáè¼å, 2012 ãîäèíå. Êîàóòîð ¼å âèøå óŸáåíèêà çà íàñòàâó ëèêîâíå êóëòóðå ó îñíîâíî¼ øêîëè. Ó öèšó óíàïðåèâàœà íàñòàâíè÷êèõ êîìïåòåíöè¼à, ó÷åñòâîâàëà íà áðî¼íèì òðèáèíàìà è ñåìèíàðèìà ó îðãàíèçàöè¼è Ìèíèñòàðñòâà ïðîñâåòå, Ðåïóáëè÷êîã çàâîäà çà êâàëèòåò îáðàçîâàœà, Ôàêóëòåòà ëèêîâíèõ è Ôàêóëòåòà ïðèìåœåíèõ óìåòíîñòè, Óäðóæåœà ëèêîâíèõ ïåäàãîãà, Äå÷è¼åã êóëòóðíîã öåíòðà è äðóãèõ èíñòèòóöè¼à. Ñëóæè ñå ôðàíöóñêèì è åíãëåñêèì ¼åçèêîì.

**14.**

**САВЕЗ ПЕДАГОГА ЗА ФИЗИЧКУ КУЛТУРУ**

**предлог Друштва педагога физичке културе**

**Иван Ћирић**

 Рођен је 1964. у Пироту. Као наставник физичког васпитања почео је да ради школске 1992/93. године у ОШ „Бранко Радичевић“, а од 1994. године до данас запослен је у ОШ „ Иван Гундулић“. Биран је за за председника Актива наставника физичког васпитања (сада Стручног већа) Новог Београда, а оснивањем Спортског школског удружења Новог Београда изабран је за председника Скупштине и Управног одбора овог Удружења. Ову функцију обављао је до 2010. године, када је именован за генералног секетара исте асоцијације, коју и данас обавља на пословима организације и реализације школских спортских такмичења ученика у систему школског спорта Новог Београда. Такође, биран је за првог председника Удружења педагога физичке културе града Београда, по обнављању друштва 2003. године. Члан је Управног одбора Друштва педагога физичке културе Србије. Као члан комисије Завода за унапређивање образовања и васпитања Србије учествовао је 2006. и 2007. године, најпре у редукцији а затим у изради Плана и програма за пети разред основне школе. Био је ангажован као саветник председника Општине Нови Београд за питања из области спорта. Активно је учествовао у различитим организационим облицима стручног у савршавања.

**Славољуб Ђорђевић**

 Рођен је 1961. године у Крушевцу. Као наставник физичког васпитања почео је да ради 1986. године, а од 1991. године до данас запослен је у ОШ „ Вук Караџић“. Биран је на функцију председника Актива наставника физичког васпитања Крушевца 2003. године, а исте године, оснивањем Удружења педагога физичке културе града Крушевца, за функцију председика коју је обављао два мандата до 2011.године.

 У Савезу за школски спорт Крушевца био је члан Упавног одбора и такмичарске комисије и ову функцију обављао је до 2010. године. Оснивач је школског спортског удружења „Јуниор“ са секцијама спортског забавишта за децу предшколског узраста и школе одбојке и кошарке за ученике основне школе. Члан је Управног одбора Друштва педагога физичке културе Србије. Активно је учествовао у различитим организационим облицима стручног усавршавања.

**предлог Српског савеза професора физичког васпитања и спорта**

**Милан Пашић**

 Рођен је 1980. године у Книну. Дипломирани је професор физичког васпитања и спорта. Учествовао је на многим конференцијама, стручним скуповима и пројектима из области физичког васпитања и спорта. Објавио је више научних радова из области физичког васпитања и спорта. Био је члан радне групе за израду Правилника о школском спорту, Комисије за одобравање програма сталног стручног усавршавања наставника, васпитача, стручног сарадника и директора за школску 2014/15 и 2015/16. годину за област физичко васпитање, радне групе за припрему реализације националног интегрисаног акционог плана борбе против насиља и недоличног понашања на спортским приредбама у домену образовно-васпитног система, радне групе за одобравање програма за признавање стручних скупова за област физичко васпитање. Члан је: Удружења педагога физичке културе Раковица, Удружења педагога физичке културе Београда, потпредседник је Савеза за школски спорт и организацију раковичких такмичења, скупштине Српског савеза професора физичког васпитања и спорта, скупштине Црвеног крста Раковице и управног одбора Црвеног крста Раковице.

**15.**

**ДРУШТВО ПСИХОЛОГА СРБИЈЕ**

**Весна Јањевић Поповић**

 Рођена је у Крагујевцу 1959.године. Дипломирала на Филозофском факултету у Београду, група за психологију одсек школска психологија-педагогија, 1981. године, бавећи се психологијом уџбеника. Од 1981-1989. године радила као стручни сарадник у предшколској установи „Чика Јова Змај"на Вождовацу, а од 1989-1992. године, у Заводу за унапређивање васпитања и образовања града Београда. Такође, била је запослена у Методичком центру за стручно усавршавање васпитача и сарадника формираном 1990. године у оквиру Завода за унапређивање васпитања и образовања, Града Београда. Од 1992- 2005. године радила је у Министарству просвете Србије на пословима просветног инспектора, саветника, а од 2000-2005-г као координатор стручног усавршавања у Школској управи Београд. Од 2005.г. ради у основној школи "20.октобар" у Новом Београду на пословима стручног сарадника. Током 1987. године боравила је три месеца на стручном усавршавању у Институту предшколског васпитања Руске Академије наука, бавећи се дечијим игровним активностима и подстицањем интелектуалног развоја и остала у професионалној комуникацији са колегама са Института Виготског.

Поседује вишегодишње искуство учешћа, праћења и креирања стручног усавршавања. Издвајају се :сертнфикати за примену тестова стваралачког мишљења деце предшколског узраста «Анти-Торенс В.Т.Кудрјавцева», (Москва), дијагностику дечије креативности (прошла обуку 2004,године), у сарадњи са Е.Е.Туник (Петербург) и С.Филиповић разрађује методологију дијагностификовања креативног мишљења деце узраста 5-7-12 година. Аутор и коаутор је различитих дидактичких материјала и приручника : «Носим са собом», «Радни листови за упознавање околине», «На почетку сам био ја» (друга награда Доситејево перо) Здравствено васпитање „И ово сам ја" 1 и 2, "Тајно Г"( награда Добра играчка), "Минимум" (који су за свој квалитет добили сребрну и златну таблу на Сајму учила) дидактичка сликовница "Крилата тракалица",(сребрна табла на Сајму учила) и рецензент уџбеника Ликовне културе за 1,2,3,4,5, 6 разред, као и књиге за децу посредовање уметности -„Паја Јовановип", као и различитих дидактичких материјала

За своју активност у медијима добила је награду „Живорад Жижа Васић“ за популаризацију психологије 1996. године.

У периоду 2002-2014 година реализује акредитовани програм стручног усавршавања "Уметничка дела у дечијем свету" са васпитачима , учитељима, професора и музејским педагозима. Рад на овом пројекту презентован је на међународним скуповима: у Москви 2005. године и Бечићима 2006. Стручни рад на тему стручног усавршавања - прошао је селекцију и презентован и објављен у оквиру Међународне конференције Уметничко образовање деце савременост и перспективе, коју су организовали Педагошки универзитет „Герцена" и Руски центар за музејску дидактику 2007,године. Током 2008. и 2009. године радови на тему истраживања креативности су презентовани у сарадњи са професором Е.Туник у Петербургу, без присуства аутора.

Већ две године реализује акредитован семинар „Позитивна дисциплина у школи и породици" са највишим оценама. Била је сарадник УНИЦЕФ-а у реализацији „Паметне књиге за маму и тату". Мећународни је тренер „Програма оснаживања породица" који је на листи Министра просвете, и експерата УНИЦЕФ-а и ОУН. Члан је домаћих и међународних стручних организација, друштвима: Друштво психолога Србије, „Пријатељи деце Србије", Међународна асоцијација психолога виготскијанске оријентације, удружење „Велики мали свет".

**Биљана Милојевић Апостоловић**

 Ðîåíà ¼å 1965. ãîäèíå. Äèïëîìèðàëà ¼å 1989. ãîäèíå íà Ôèëîçîôñêîì ôàêóëòåòó – îäåšåœå çà ïñèõîëîãè¼ó, Óíèâåðçèòåòà ó Áåîãðàäó è ñòåêëà çâàœå äèïëîìèðàíè ïñèõîëîã. Ïðè Ãåøòàëò öåíòðó Áåîãðàä, 2003. ãîäèíå ïîõààëà ¼å åäóêàöè¼ó çà ïðîôåñèîíàëíî ñàâåòîâàœå è ïñèõîòåðàïè¼ó è ñòåêëà çâàœå ñåðòèôèêîâàíè ãåøòàëò ïñèõîòåðàïåóò. Îä 1996. äî 2000. ãîäèíå áèëà ¼å çàïîñëåíà ó Àãåíöè¼è çà òðæèøíà èñòðàæèâàœà è òðæèøíå êîìóíèêàöè¼å „Ïàðòíåð“, Àãåíöè¼è çà äèçà¼í è ìàðêåòèíã Òðàíñ:Åàñò è ó êîìïàíè¼è Äåëòà Ì. Îä 2000. ãîäèíå äî äàíàñ çàïîñëåíà ¼å ó Ïåòî¼ áåîãðàäñêî¼ ãèìíàçè¼è. Àóòîð ¼å óŸáåíèêà ”Ïñèõîëîãè¼à” çà äðóãè ðàçðåä ãèìíàçè¼å, êî¼è ¼å ïðâè óŸáåíèê ïñèõîëîãè¼å ÷è¼è ¼å àóòîð íàñòàâíèê ó ñðåäœî¼ øêîëè. Ïîðåä ðàäà ó íàñòàâè ïîâðåìåíî îáàâšà è ñëåäåžå ïîñëîâå: èíäèâèäóàëíî è ãðóïíî ñàâåòîâàœå àäîëåñöåíàòà, âîäè ïñèõîëîøêå ðàäèîíèöå, âðøè òåñòèðàœà è ñàâåòîâàœà ó îêâèðó ïðîôåñèîíàëíå îð¼åíòàöè¼å. Ãîâîðè åíãëåñêè ¼åçèê è ïîçíà¼å ðàä íà ðà÷óíàðó.

**16.**

**ЗАЈЕДНИЦЕ СРЕДЊИХ СТРУЧНИХ ШКОЛА**

**Станко Киш**

**предлог Пословног удружења текстилних и кожарских школа Србије**

 Дипломирао је на Машинском факултету 1989. године и стекао звање дипломираног инжињера машинства. Директор је Текстилне школе Београд (Школа за дизајн текстила). Учествовао је као рецензент неколико уџбеника. Такође, партиципирао је у неколико струковних удружења. Учествовао је у великом броју семинара из области развоја текстилног дизајна. Говори руски језик.

**Ненад Мишић**

**предлог Пословног удружења текстилних и кожарских школа Србије**

 Рођен је 1954. године у Сурдулици. Основну школу и Гимназију завршио у Врању а студије Хемије на Филозофском факултету у Нишу. Дипломирани хемичар, директор Хемијско – технолошке школе у Врању. Држао је наставу у неколико средњих школа у Врању. Директор Текстилне и дрвно – прерађивачке школе у Врању од 1992. до 2001. године. По истеку другог мандата директора школе радио је као професор хемије у Хемијско – технолошке школе у Врању до јула 2009. године када је по трећи пут изабран за директора Хемијско – технолошке школе у Врању и до данас обавља ту функцију.

**Зоран Николић**

**предлог Заједнице средњих стручних школа подручја рада шумарство и обрада дрвета**

 Рођен 1962. године у Краљеву. Стекао је звање дипломираног ижињера шумарства- пејзажни архитекта на Шумарском факултету 1985. године. Од 1986. до 1988. године обавља послове руководиоца у производњи ЈКП „Чистоћа“, Краљево. Од 1988. до 1992. године обавља послове техничког директора ЈКП „Зеленило“ у Крагујевцу. Од 1992. до 2006. године обавља послове наставника групе предмета у области пејзажне архитектуре. Од 2006. године до данас директор је шумарске школе у Краљеву. Говори енглески језик.

**Синиша Којић**

**предлог Заједнице машинских школа**

 Рођен је 1968. године. Вишу техничку школу завршио у Крагујевцу 1993. године, а Технички факултет у Чачку 1999. године. Мастер студије завршио на Машинском факултету у Краљеву 2011. године. Председник је Заједнице машинских школа Србије, члан Просветног савета града Крагујевца, члан извршног одбора Заједнице саобраћајних школа Србије, члан Друштва ижињера и техничара и члан Друштва математичара и информатичара Србије. Тренутно обавља послове директора Политехничке школе у Крагујевцу. Учествовао у многим пројектима из области образовања. Говори руски језик.

**Биљана Кордић**

**предлог Заједнице саобраћајних школа Србије**

 Рођена 1961. године у Руми. Стекла је звање дипломираног саобраћајног инжињера на Саобраћајном факултету Универзитета у Београду. Тренутно обавља посао наставнице саобраћајне групе предмета у Саобраћајно-техничкој школи у Земуну. Учествовала је у великом броју пројеката и семинара из области саобраћаја. Објавила велики број публикација, приручника и радова из области саобраћаја.

**Милибор Саковић**

**предлог Заједница економских, правно-биротехничких, трговинских и туристичко-угоститељских школа Србије**

 Рођен је у Прокупљу 1963. године. Дипломирао је на Природно – математичком факултету Универзитета у Београду. 1999. године уписао је постидломске студије Економског факултета у Београду, смер актуарство, положио све испите и одбранио све семинарске радове. Пријавио је магистарску тезу у јулу 2014. године. Од 2007. године директор је Прве економске школе. Обавља функцију председника Управног одбора Заједнице економкских, правно - биротехничких, трговинских и угоститељско – туристичких школа Србије. Учествовао је у изради планова и програма за предмете Рачунарство, информатика и Пословна информатика за средње стручне школе у реформи 1994. године.

 Рецензент уџбеника, књига и збирка задатака из области информатике. Био је члан тима Министарства просвете, науке и технолошког развоја за израду стандарда за предмет математике за средње образовање 2010. до 2013. године. Као директор школе у сарадњи за запосленима остварио је већи број пројеката и покренуо неколико иницијатива у циљу побољшања наставе.

**др Станко Матић**

**предлог Удружења геодетских и грађевинских школа и Удружења средњих стручних школа у подручју рада хемија, неметали и графичарство и подручју рада геологија, рударство и металургија за групу металургија**

 Директор Техничке школе „Милева Марић – Ајнштајн од 2000. године“. Председник је Актива директора средњих школа у новосадском округу. Добитник је Светосавске награде 2008. године за постигнућа као директор школе. Председник је Пословног удружења геодетских и грађевинских школа Србије. Магистрирао је на Природно – математичкомфакултету Новом саду 2005. године, а на истом факултету је 2008. године стекао звање доктора наука.

**Вељко Стојановић**

**предлог Удружења медицинских школа Републике Србије**

 Рођен је 1954. године у Београду. Природно – математички факултет у Београду завршио је 1979. године. Директор је Хемијско – медицинске школе у Вршцу. Учествовао је у раду многих акредитованих семинара као и пројектима Министарства просвете, науке и технлолошког развоја. Поседује међународно искуство као учесник стручних конференција. Добитник је награда „Општинска Светосавска награда Никола Брашован“ за дугогодишњи допринос образовању у Вршцу 2014. године. Председник и један од оснивача Подружнице друштва математичара Србије у Вршцу и дугогодишњи члан управног одбора и скупштине друштва математичара Србије. Члан је привредног савета Општине Вршац, потпредседник Друштва српско-руског пријатељства из Вршца, потпредседник Српске православне општине Вршац од 2007-2013. године, члан надзорног одбора културно-уметничког друштва „Лаза Нанчић“ из Вршца и председник актива директора средњих школа вршачке општине од јула 2012. године. Говори руски и румунски језик.

**др Биљана Благојевић – Седлар**

**предлог Удружења медицинских школа Републике Србије**

 Рођена је 1960. године у Београду. Завршила је Зуботехничку школу и Стоматолошки факултет Универзитета у Београду. У периоду од 1986. године до 1987. године радила је на пословима доктора стоматологије у Дому здравља Нови Београд, а од 1987. до 2003. године на пословима групе стручних предмета и пословима организатора наставе за преквалификацију у Зуботехничкој школи у Београду. Од 2003. године до данас обавља послове директора зуботехничке школе у Београду. Учесница је многобројних семинара из области управљања у образовању као и пројектима, радним групама и комисијама из области образовања. Почасни је члан Друштва приватних зубних техничара, члан здравствене коморе лекара Србије од 1986. године и члан Удружења медицинских школа. Добитница је повеље друштва приватних зубних техничара за изузетан допринос у раду друштва, као и повеље Савеза здравствених радника Републике Србије за изузетан допринос у развоју стручног рада Савеза.

**Небојша Соколовић**

**предлог Заједнице електротехничких школа Србије**

 Рођен је 1963. године у Косовској Митровици. Средњу школу завршио је у Косовској Митровици 1982. године као носилац Вукове дипломе. Електронски факултет у Нишу завршио је 1989. године, смер процесне аутоматике. Већи део стажа провео је као професор разредне наставе. Од септембра 2010. године обавља послове директора ЕТШ „Никола Тесла“ Ниш. Члан је комисије за реформу средњег стручног образовања оформљене од стране Завода за унапређивање образовања и васпитања. Учествовао је на више конференција и округлих столова на тему унапређивања образовања и енергетске ефикасности. Говори енглески језик.

**Мирољуб Петровић**

**предлог Удружења средњих стручних школа у подручју рада хемија, неметали и графичарство и подручју рада геологија, рударство и металургија за групу металургија**

 Професор математике, председник Пословног удружења хемијских, графичких и металуршких школа Србије. Од 1983. до 1991. године радио је као асистент за групу математичких предмета на Природно – математичком и Пољопривредном факултету у Приштини, када се враћа у Хемијско – технолошку школу у Крушевцу и од 1993. до 2003. године ради као помоћник директора а затим је изабран за директора на ком месту се и сада налази.

**17.**

**РЕПРЕЗЕНТАТИВНИ СИНДИКАТИ ЗА ДЕЛАТНОСТ ОБРАЗОВАЊА**

**Драган Матијевић**

**предлог Уније синдиката просветних радника Србије**

Драган Матијевић је рођен 1959. године у Новој Вароши. Дипломирао је на Филозофском факултету у Београду 1983. године, на групи за филозофију. Радио је као новинар у више београдских редакција до 1988. године, од када је професор филозофије у Чачанској гимназији, у којој је и помоћник директора.

Један је од оснивача Уније СПРС, у којој је водио Ресор за образовни систем. Председник УСПРС је од јуна 2011. године. Био је члан Комисије при Заводу за унапређивање образовања и васпитања, која је урадила Стратегију развоја образовног система у Србији до 2020. године. Члан је комисије за реформу гимназија. Аутор је „Беле књиге о реформи школства“, а учествовао је и на многим расправама под називом „ Погледи на реформу образовања“. Организовао је више научних скупова, након којих су објављене књиге са излагањима многих угледних просветних радника, академика и аналитичара од којих и се издвајају следећи скупови: „Образовање у Србији данас“; „Програм за стабилан образовни систем у Србији“; „Ко и како вреднује образовање у Србији“ и „Либерализација образовања у Србији- колико коштају илузије“. Учесник је многих међународних конференција о реформи образовања и матурским испитима у средњој школи, за шта је добио висока признања руководиоца пројекта Петера Могенсена. Имао је више разговора са надлежнима из Светске банке за Југоисточну Европу у вези цене образовања и рационализације мреже школа. Остварио је међународну сарадњу, посебно са највећим шведским синдикатом просветних радника, који су показали посебан интерес за начин рада УСПРС на питањима од интереса за образовни систем.

**Хаџи Здравко Ковач**

**предлог Синдиката радника у просвети Србије**

 Рођен 1952. године. По струци је професор математике и физике са радним искуством од 39 година у делатности образовања. У том периоду обављао је и више јавних функција, па је, између осталог био у неколико мандата члан Збора радних људи, члан и председник управних (школских) одбора у више образовних институција. Осим тога, 20 година се активно бави алтернативним синдикалним покретом, од чега последњих 12 година професионално у синдикатима (ГСПРС „Независност" и Независни синдикат просветних радника Војводине (НСПРВ)), где је између осталог, обављао више функција, па је тако био и потпредседник УГС „Независност", председник Покрајинског одбора за АПВ УГС „Независност" и генерални секретар СРПС.

 Тренутно обавља фукцију генералног секретара НСПРВ, где је и запослен и волонтерски обавља функцију председника Независног синдиката јавних служби Војводине (НСЈСВ). Од 1996. године активно суделује у свим преговорима са ресорним министарствима просвете, рада и финансија, па је тако и био потписник Посебног колективног уговора за запослене у основним и средњим школама и домовима ученика. У том периоду био је биран и за члана Националног просветног савета. Активно је био укључен у развој социјалног дијалога и као члан покрајинског Социјално-економског савета и заменик члана републичког Социјално-економског савета. Између осталог, био је и члан Републичке комисије за именовање арбитара и миритеља и у једном мандату члан Управног одбора Републичког завода за здравствено осигурање.

 Учествовао је на више међународних конференција на тему образовања и био делегат на два светска конгреса Интернационале образовања.

 Аутор је три акредитована програма стручног усавршавања и више брошура из области синдикализма, управљања школама, мирног решавања колективних спорова, регрутовања и организовања синдиката, дечијег рада, борбе против сиромаштва, колективног преговарања и социјалног дијалога и сл.

**Томислав Живановић**

**предлог Гранског синдиката просветних радника Србије „Независност“**

 Рођен је 1965. године у Лозници. Основну и средњу школу природно-математичког смера завршио је у Малом Зворнику са одличним успехом. На Пољоприврени факултет, Ратарски одсек, Универзитета у Београду, уписао се 1985/86. године, а дипломирао 1989. године са просечном оценом 9,76. У току студија је био стипендиста Фондације Републике Србије за развој научног и уметничког подмлатка и добитник Спасићеве награде као студент генерације Пољопривредног факултета у трећој години студија. Последипломске студије је уписао 1989. године на истом факултету на групи за Генетику и оплемењивање ратарских и повртарских биљака, које је завршио са просечном оценом 9,81. Магистарску тезу одбранио је 1993. године на Пољопривредном факултету Универзитета у Београду, а докторску дисертацију одбранио је 1997. године на истом факултету. У звање асистента-приправника за предмет Генетика са оплемењивањем на Пољопривредном факултету Универзитета у Београду изабран је марта 1990. године, у звање асистента јуна 1994. године, а у звање асистента 1998. године. У звање доцента изабран је 1999. године, у звање ванредног професора биран је 2006. године и редовног професора 2010. године, на ком радном месту се и данас налази. Још као студент је био на размени студената под покровитељством ИАСТЕ у Варшави на Пољопривредној академији 1988. године. Током 1990. године завршио је курс Култура ткива и микропропагација у Петници у организацији Биолошког факултета Универзитета у Београду. Такође, завршио је и Интернационални курс из савремене биотехнологије на Јужном кинеском пољопривредном универзитету 2003. године. Током 2005. године је као стипендиста Америчког Министарства Пољопривреде боравио је на Тексас А&М Универзитету.

 Члан је Друштва генетичара Србије и Друштва селекционера и семенара Србије.

 У периоду рада као универзитетски професор био је ментор и члан комисија за одбрану већег броја дипломских и магистарских радова и докторских дисертација. На последипломским, специјалистичким и докторским студијама Пољопривредног факултета држи више предмета. Био је члан више комисија за избор наставника и научних сарадника у научним институтима. Ангажован је у процесу акредитације Пољопривредног факултета, контроли квалитета и као рецезент у поступку акредитације других високошколских установа у Србији. Др Томислав Живановић у сарадњи са осталим колегама са Катедре радио је на припреми плана и програма нових група на мастер и докторским студујама. Сам или у сарадњи са другим ауторима, др Томислав Живановић, је објавио и саопштио 200 научних радова и публикација. Поред тога, учествовао је у реализацију 15 истраживачких пројеката и студија које је финансирало Министарство за науку, технологију и развој Републике Србије, Министарство за пољопривреду, шумарство и водопреду, шведска Влада, ОПТО Интернатионал, Скупштина Града Београд итд.

 Члан је уређивачког одбора „Архива за пољопривредне науке" и часописа „Лековите сировине". Потпредседник ГСПРС „Независност“ од 2002. до 2007. године. Председник је ГСПРС „Независност“ од 2007. године, коју позицију и сада заузима. Члан је Извршног и Главног одбора УГС „Независност“. Од 2008. - 2011. године био је уредник Билтена ГСПРС „Независност“ и Уредник интернет странице ГСПРС „Независност“. У више наврата држао је семинаре члановима ГСПРС „Независност“ у вези: организације и значаја синдиката у школи, проблемима технолошких вишкова, колективног преговарања итд. Члан је Савета за средње образовање и образовање одраслих Републике Србије испред ГСПРС „Независност“. Говори енглески и руски језик.

**Александар Ничић**

**предлог Синдиката образовања Србије**

 Рођен је 23. јануара 1975. године у Лесковцу, где је стекао основно образовање у Основној школи „Васа Пелагић“ и средњошколско образовање у Гимназији „Станимир Вељковић – Зеле“. Високо образовање завршио је на Електротехничком факултету у Нишу и стекао звање дипломирани инжењер електротехнике за рачунарску технику и информатику. Након неколико година рада на пословима инжењера, од 2003. године ради као професор информатике у Основној школи „Васа Пелагић“, а од 2011. године и у Економској школи у Лесковцу.

 Активан у образовању и друштвеном раду од студентских дана, као потпредседник Савеза студената Југославије, укључио се у синдикални рад и од 2011. руководим Регионалним центром Синдиката образовања Србије за Јабланички округ. Члан је Републичког одбора Синдиката образовања Србије и Председништва Синдиката образовања Србије. У име Синдиката образовања Србије учествује у преговорима са представницима Министарства просвете у вези са колективним уговорима, а током рада у синдикату имао је прилику да се кроз сарадњу са синдикатима образовања из земаља у окружењу и другим европским синдикатима упозна са достигнућима у образовању, системима образовања и важним питањима положаја просветне професије. Као представник највећег синдиката у образовању, који заступа интересе запослених из свих нивоа образовања, био је у прилици да се кроз међународну сарадњу нашег синдиката упозна са свим битним питањима и дилемама у вези са образовањем синдикалних организација из земаља Европске Уније, као и онима који се припремају за улазак у ЕУ.

**18.**

 **УДРУЖЕЊЕ ПОСЛОДАВАЦА**

предлог Уније послодаваца Србије

**Иван Ковачевић**

 Рођен је 1958. године у Београду. 1981. године завршио је Факултет политичких наука Универзитета у Београду где је стекао и звање магистра политичких наука. Директор је Центра за образовање РУ „Ђуро Салај“ Београд, а члан је: извршног одбора и председништва Уније послодаваца Србије задужен за сектор образовања, Управног одбора Националне службе за запошљавање, Савета за стручно образовање и образовање одраслих, Управног одбора Српског удружења андрагошких институција и Управног одбора пројекта „Друга шанса“. Заменик је члана Социјалноекономског савета Републике Србије и радних група које се баве унапређењем стручног образовања и образовања одраслих.

др Славенко Гргуревић

 Рођен је у Београду, где је завршио студије економије, магистрирао и докторирао на Економском факултету у Београду. Запослен је на Економском институту у Београду као виши научни сарадник и експерт за питања одрживог развоја. Специјализирао је из области енергије, заштите животне средине и одрживог развоја у САД, Немачкој, Француској и Русији. Био је сарадник бројних научноистраживачких институција у свету. Доцент је Београдске банкарске академије- Факултета за банкарство и финансије. Члан је научног друштва економиста Југославије, Савеза енергетичара Југославије, Југословенског удружења за нафту и гас. Председник је лиге за заштиту приватне својине и људских права. Аутор, или коаутор великог броја стручних радова и пројеката.